Vreme 970 - Odlozeno glasanje: Predah u medijskom ringu\nIma li vlada plan za izlazak iz pat pozicije, zašto neće pasti i ako ga nema, i da li je Aleksandar Tijanić nadmašio Raju Rodića\n"Brod se ljuljao, ljuljao, ljuljao, a maca je pozeleneeelaaaaaa." Tom replikom iz starog crtanog filma možda bi se najbolje mogla opisati situacija nastala nakon odlaganja glasanja o izmenama Zakona o javnom informisanju: brod (vlada Srbije) ozbiljno se zaljuljao usled činjenice da u vladajućoj koaliciji nije postojala dovoljna podrška za usvajanje izmena Zakona. Plovilo je, međutim, i dalje na površini, ali je maca (svi oni koji od vlade zavise) dobila ozbiljan napad mučnine. I to ne zbog brige za sudbinu medija, čiji je ugled kod šire javnosti ravan ugledu političara – nikakav, već zbog još jedne demonstracije potpune odvojenosti političke elite od svakodnevnog života, njene gotovo apsolutne zaokupljenosti sopstvenim interesima, i posledica koje bi iz takvog stanja mogle slediti.\nKO ĆE NADJAČATI: Mlađan Dinkić i...\nZdravstveni karton nije objavljen, ali postoji osnovana sumnja da je neki ozbiljniji oblik mučnine osetio Aleksandar Tijanić, direktor Radio-televizije Srbije. Taj poveliki "trn u oku" dela javnosti, ali i Liberalno demokratske partije (LDP), opozicione stranke koja je doprinela postizanju međustranačkog dogovora o odlaganju glasanja o Zakonu o informisanju, u medijima je već dobio status potencijalne prve žrtve poziciono-opozicionog sporazuma – iako je, prema prvobitnoj verziji, u borbi za slobodu informisanja prva trebalo da "padne" jedna druga živopisna medijska veličina – Radislav Raja Rodić, vlasnik "Kurira" i "Glasa javnosti".\nŽRTVE I HEROJI: Uz prve žrtve, međustranački obračun proistekao iz delom aljkave, delom bahate pripreme promene zakonske regulative u oblasti javnog informisanja, stvorio je uslove i za medijsko nadgornjavanje oko statusa "spasioca" slobode informisanja: prema jednoj (medijskoj) verziji, u borbi za slobodu javne reči istakao se LDP, iniciranjem sastanka nakon koga su Demokratska stranka, G17 plus i LDP zajednički saopštili da su "postigli dogovor da se odloži glasanje u Skupštini Srbije, kako bi se postigao dogovor sa udruženjima novinara, Republičkom radiodifuznom agencijom (RRA), udruženjima emitera, Savetom Evrope, EU i misijom OEBS-a, o usvajanju seta zakona kojima bi se normalizovala medijska scena". Druga medijska verzija kaže da je lider socijalista Ivica Dačić "spasao medije" – prema tom tumačenju, odluci saopštenoj kroz zajedničko saopštenje DS-a, G17 plus i LDP-a, prethodio je sastanak lidera vladajuće koalicije, na kome Boris Tadić i Mlađan Dinkić "nisu uspeli da ubede Dačića da glasa" za predložene izmene Zakona.\nPrema sopstvenoj verziji, međutim, za titulu pozitivnog heroja kandiduju se Mlađan Dinkić i njegov G17 plus, na čiju inicijativu su i predložene izmene medijske regulative i to sve, prema opštoj oceni, u cilju obračuna sa nekadašnjim Dinkićevim omiljenim saradnikom (u rušenju vlade Zorana Živkovića), a u poslednjih pet godina ljutim neprijateljem – tabolidom "Kurir". Dinkić, naime, tvrdi da se predloženim izmenama medijske regulative bori protiv destrukcije i za uvođenje morala: "Dačić je svojom odlukom da ne glasa za Vladin predlog izmena Zakona o informisanju, koji treba da uvede moral i red na srpskoj političkoj sceni, pokazao da njemu očigledno više odgovara destruktivni medijski sistem koji je uspostavljen u doba Miloševića, a koji je zaslužan i za pripremu atmosfere u kojoj je ubijen Zoran Đinđić", rekao je lider G17 plus nakon "pomiriteljskog saopštenja" posle koga je glasanje o izmenama zakona predloženim za usvajanje po hitnom postupku – odloženo za 31. avgust?!\nUprkos takvim i sličnim oštrim strelama koje se iz G17 plus odapinju u pravcu koalicionog partnera u vlasti, uprkos ultimatumu koji ta stranka ponavlja ("ili usvajanje predloženih izmena ili pad vlade") i uprkos dijametralno suprotnim stranačkim saopštenjima nakon dogovora o odlaganju glasanja – o mogućnosti pada kabineta Mirka Cvetkovića, čini se, ozbiljno ne razmišlja ni vlast, ni opozicija (koja, ipak, koristi priliku za ritualno pozivanje na prevremene izbore). Opšta je procena da raspisivanje izbora ne odgovara ni članicama vladajuće koalicije (koje se, suočene sa padom rejtinga, na koji ukazuju istraživanja, nalaze tek na početku procesa restrukturiranja i pravljenja novih saveza), ni opoziciji (čak i rastućim naprednjacima prijalo bi da neko drugi odgovori na preostale haške zahteve i ponese svu krivicu za posledice svetske ekonomske krize, ali i domaće neorganizovanosti, neodgovornosti i populističkih zahvata).\nBALONI: Ocenu da su pretnje padom vlade zapravo pokušaji pucanja iz prazne puške praktično je potvrdio i Dragoljub Mićunović, predsednik Političkog saveta DS-a, stožerne stranke vladajuće koalicije: "I da je pao zakon, ne bi pala Vlada", rekao je Mićunović, dodavši da je "od toga napravljena propagandna priča za slučaj da se izbori dogode i pušteni su probni baloni, više da bi se dramatizovala situacija, nego što je ona objektivno problematična."\nNeki od probnih balona još nisu popucali: još je živa verzija prema kojoj ne bi trebalo u potpunosti isključiti neki oblik rekonstrukcije vlade – mada računice koje uzimaju u obzir broj poslanika dveju stranaka kandidata za rezervnu klupu (G17 plus i SPS), broj poslanika u stranci viđenoj kao potencijalna zamena (LDP), ali i međusobne odnose tih partija, traže neke ozbiljnije matematičke operacije od jednostavnog sabiranja i oduzimanja. S druge strane, u medijima se već pojavila verzija da je na sastanku trojice lidera vladajuće koalicije Dinkić već pominjao mogućnost manjinske vlade koju bi podržao G17 plus, "što su odbili Tadić i Dačić".\nUprkos procenama da neizvesna sudbina izglasavanja predloženih izmena Zakona o javnom informisanju (čijim odlaganjem je blokirano usvajanje još dvadesetak zakona sa nižih mesta dnevnog reda iste skupštinske sednice među kojima su i tri finansijska sporazuma od kojih, između ostalog, zavisi nastavak radova na putevima) ima gotovo zanemarljive šanse da dovede do pada vlade, ostaje nejasno na koji način vladajuća koalicija planira da izađe iz neprijatne situacije koju je sama zakuvala. Na to ukazuju potpuno suprotna tumačenja zajedničkog saopštenja o odlaganju glasanja za kraj avgusta, koja su stigla od dve stranke potpisnice: za razliku od vladajućeg G17 plus, koji tvrdi da nikakvih izmena predloženih zakonskih odredbi neće biti, prema tumačenju LDP-a, dodatno vreme do glasanja trebalo bi da posluži upravo za nove dogovore – što implicira i neke izmene predloga koji je podigao onoliku prašinu. Uz malo misaone gimnastike, međutim, možda bi bilo moguće prihvatljiv odgovor izvući iz najave da se pokušava postići dogovor o "paketu medijskih zakona kojima bi se normalizovala medijska scena" – prema nekim tumačenjima, tim "setom zakona" trebalo bi da se anuliraju potencijalno najpogubnije posledice odredbi iza kojih tvrdoglavo stoji G17 plus. (Takvo tumačenje podržava i izjava Dragoljuba Mićunovića, prema kome će ishod glasanja 31. avgusta zavisiti "od toga da li ćemo doneti te dodatne zakone, poput zakona o koncentraciji medija, kojima će se eventualne teške posledice ovog zakona umanjiti").\nKASKO OSIGURANJE: U priču o dogovorima koje bi valjalo postići do kraja leta spada i tumačenje po kome se iza stava iz zajedničkog saopštenja DS-a, G17 plus i LDP-a, prema kome je, osim što je potrebno doneti zakon o nedozvoljenoj medijskoj koncentraciji, izmeniti Zakon o radiodifuziji i Zakon o oglašavaju, neophodno i "unaprediti rad Javnog servisa kroz dalju profesionalizaciju i kroz zakonska rešenja omogućiti efikasniji rad RRA", krije, zapravo, najava smene Aleksandra Tijanića, za koju se LDP odavno zalaže. Ipak, pojavila se i tvrdnja koja takvo tumačenje dovodi u pitanje: prema pisanju "Blica", "Tijanićevo mesto ranije je osigurano dogovorom posle izbora, po kome su upravo demokrate dale zeleno svetlo da on ostane u fotelji direktora RTS".\nČinjenica da je za pripremu najavljenog seta zakona, ukoliko bi se ceo posao zaista radio ozbiljno, i to uz saradnju sa medijskim asocijacijama i međunarodnim institucijama, potrebno dosta vremena, kao i činjenica da stranke potpisnice zajedničkog saopštenja istrajavaju na različitim tumačenjima postignutog dogovora, navodi, međutim, na još jedno tumačenje cele situacije – ono prema kome, zapravo, nikakav konkretan plan ne postoji. Prema tom tumačenju, za sada je samo određen tajm aut, tokom koga bi se, uz malo sreće, moglo "u hodu" pronaći nekakvo rešenje za izlazak iz pat pozicije.\nŠTETA: Uz malo sreće, i bar toliko pameti, možda bi se, bar donekle, mogla obustaviti proizvodnja štete, koja gotovo neprekidno traje još od 9. jula, kada je Vlada uputila Skupštini na razmatranje Predlog zakona o izmenama i dopunama Zakona o javnom informisanju, da bi ga, posle mnogobrojnih primedbi profesionalnih udruženja, unekoliko ublažila.\nOsim već pomenute demonstracije bahatosti (izmene Zakona predložene su bez ikakve javne rasprave) i zaokupljenosti sopstvenim interesima (za obračun sa ličnim medijskim neprijateljima nijedna cena nije previsoka) priča o izmeni Zakona o javnom informisanju još jednom je detektovala potpunu dominaciju personalnog nad institucionalnim: nikada, naime, do kraja nije razjašnjeno ko je pisac predloženih izmena. Dok dva ministarstva uteruju jedno drugo u laž (u Ministarstvu kulture tvrde da je u pripremi zakonskog predloga učestvovalo i Ministarstvo pravde, što predstavnici tog dela vlade uporno demantuju), jasno je jedino da se celim poslom nije bavilo samo telo formirano upravo da bi se time bavilo – Radna grupa za izmenu zakonske regulative, sastavljena od stručnjaka koje je odabralo Ministarstvo kulture.\nPredložene zakonske izmene nisu uznemirile samo (oba) srpska novinarska udruženja već i brojne međunarodne institucije – tako je, recimo, Medijska organizacija Jugoistočne Evrope (SEEMO) saopštila da je zabrinuta "što srpska vlada podržava zakon koji potencijalno može zaustaviti demokratski razvoj zemlje". Dejvid Dadž, direktor Međunarodnog instituta za štampu, ocenio je, između ostalog, da bi, ukoliko bi bio usvojen u predloženom obliku – novi zakon mogao da padne pred Evropskim sudom. Problem je, međutim, što procedura previđa mogućnost prelaska na evropski nivo tek kada se iscrpe mogućnosti domaćeg pravosuđa – a za to je potrebno vreme, tokom koga mogu da padnu mnoge medijske žrtve. Ništa manji problem ne predstavlja ni činjenica da se iz cele priče postavlja logično pitanje: ako deklarativno proevropska vlast ne samo predlaže već i istrajava u nameri da donese propise za koje sa mnogo respektabilnih adresa stiže ocena da su u suprotnosti sa evropskim normama, koliko je, zaista, iskreno zacrtana ta proevropska orijentacija?


Poziv za vakcinaciju protiv sezonskog gripa | VAmedia - info portal\n13/11/2015 13/11/2015 Нема коментара на Poziv za vakcinaciju protiv sezonskog gripa\nDom zdravlja Valjevo poziva sve rizične grupe građana da prime vakcinu protiv sezonskog gripa, prvenstveno stariji od 65 godina i hronični bolesnici (kao što su dijabetičari, pacijenti sa bolestima pluća, srca i krvnih sudova itd.).\nS obzirom da virusa gripa još uvek nema i da se ne očekuje uskoro, ima sasvim dovoljno vremena da se stekne imunitet (za šta je potrebno 2-3 nedelje). Potrebno je da se pacijenti jave svom izabranom lekaru Opšte medicine ili Medicine rada, kao i u ambulante. Vakcina sadrži sve sojeve gripa predviđene za ovu sezonu i stvara imunitet za narednih šest meseci.\nDo sada je vakcinisano oko 1.100 građana, tako da je preostalo skoro 1.400 vakcina.


Pripadnici Federalne uprave policije (FUP) uhapsili su u Sarajevu I.H. (37) jer je tokom pretresa objekta koje koristi pronađeno više vrsta narkotika i sredstva za njihovu distribuciju.\nTokom pretresa, koji je izvršen po nalogu Opštinskog suda u Sarajevu, pronađeni su kokain, heroin i kanabis, vaga za precizno merenje, drobilica, sredstva za distribuciju narokotika, kao i drugi dokazi koji će biti korišteni u postupku.\nUhapšeni se sumnjiči da je s ciljem sticanja protivpravne imovinske koristi, drogu proizvodio, pakovao, te je dalje distribuisao, saopšteno je iz FUP-a.\nOva osoba je od ranije poznata pravosudnim organima i sumnjiči se za krivično delo nedozvoljena proizvodnja i stavljanje u promet opojnih droga.\nNakon kriminalističke obrade u službenim prostorijama FUP-a, I.H. će u zakonskom roku biti predat u nadležnost Kantonalnom tužilaštvu Kantona Sarajevo uz izveštaj o počinjenom krivičnom delu.


IBM: E-uprava – iskustva i vizija | PC Press\nIBM: E-uprava – iskustva i vizija\n26. mart 2010. 7. avgust 2017. PC Press\nBeograd, 26.mart 2010. – Razmena iskustva sa zemaljama koje su uspešno uvele e-upravu, i partnerstva sa liderima u ovoj oblasti, mogu da budu put i ka unapređenju razvoja IT sektora i većoj produktivnosti državne uprave, zaključak je seminara “E-uprava – iskustvo i vizija”. Skup su organizovali Američka ambasada u Beogradu i Ministarstvo za telekomunikacije i informaciono društvo u saradnji sa Microsoft Srbijom, IBM-om Srbija i Privrednom komorom Srbije.\n„Želeli smo da podelimo iskustva naše Vlade u u uvođenju e-uprave, sa naglaskom na interoperabilnosti kao uspešno primenjenom principu koji nam je omogućio zajednički rad različitih državnih institucija i saradnju različitih informacionih sistema, ali i viziju budućnosti e-uprava, a to je Cloud Computing“ rekao je otvarajući skup Cameron Weeker, trgovinski ataše u Američkoj ambasadi u Beogradu. To su bile i glavne teme Branka Primetice koji je prezentovao iskustva američke kompanije eGlobal Tech, kompanije koja je na ovim projektima radila za Vladu SAD.\n„ Imajući u vidu da se Srbija kreće u pravcu integracije sa EU, iskustva drugih zemalja u implementaciji rešenja elektronske uprave mogu biti od pomoći u kreiranju procedura i pravaca razvoja u ovoj oblasti“ naglasio je Nebojša Vasiljević, pomoćnik ministra u Ministarstvu za telekomunikacije i informaciono društvo .\nOkupljene su pozdravili i Iris Džeba, generalni direktor IBM-a za Srbiju i Vladan Živanović, generalni direktor beogradske kancelarije Microsofta. Da dobra saradnja i komunikacija između državnih institucija i IT kompanija u Srbiji služi ne samo za sklapanje dobrih poslovnih aranžmana, već može da doprinese unapređenju razvoja IT sektora u državi i rastu produktivnosti državne uprave, bile su polazne osnove izlaganja predstavnika ovih vodećih svetskih kompanija, lidera u oblastima koje zastupaju.\nPredstavnici IBM-a ukazali su na nedostatak upravljanja procesima kao jedan od najvećih problema sa kojima se susrećedržavna uprava u Republici Srbiji. “Ideja prezentacije je da prikaže iskustva IBM-a u ovoj oblasti, na koje stvari treba obratiti pažnju prilikom uvođenja ovakvog sistema i kako treba da izgledaju IT sistemi za upravljanje poslovnim procesima kako bi zaista ispunili očekivanja“, izjavio je Goran Slijepčević, IBM Cross Brand Software Sales Specialist za Srbiju, Crnu Goru, Makedoniju i Albaniju.\n„Konsolidovanje postojećih informacionih sistema vlada je moguće i realno, uz primenu Microsoft Software plus Service koncepta koji vodi velikim uštedama i efikasnijem korišćenju investicija na nivou države“, rekao je Michał Jaworski, National Technology Officer u Microsoftu Poljska, i svoje izlaganje obogatio iznošenjem svog iskustva u ovoj oblasti na nivou zemalja i propisa Evropske Unije.\nPročitajte i: Comtrade Distribution: IBM Spectrum Fusion hibridna platforma\nTagovi: e-uprava, IBM\n← Barbie postala softverski inženjer\nHP: Softver za bolje poslovne rezultate →


Više od 3,7 milijardi dinara za kapitalne projekte u AP Vojvodini - RTV Santos\nViše od 3,7 milijardi dinara za kapitalne projekte u AP Vojvodini\nUprava za kapitalna ulaganja AP Vojvodine objavila je danas šest novih javnih konkursa za finansiranje i sufinansiranje projekata u oblasti saobraćajne infrastrukture, vodosnabdevanja i zaštite voda, lokalnog i regionalnog ekonomskog razvoja, osnovnog obrazovanja i vaspitanja, razvoja sporta i kulture. Za finansiranje i sufinansiranje projekata, obezbeđeno je ukupno 3,724,000,000.00 dinara.\nZa podršku lokalnim samoupravama na teritoriji AP Vojvodine u realizaciji projekata koji doprinose razvoju i unapređenju saobraćajne infrastrukture, obezbeđeno je 1,682,000,000.00 dinara. Realizacijom projekata koji se odnose na izgradnju novih i rekonstrukciju postojećih saobraćajnica, uključujući i biciklističke staze, poboljšava se bezbednost svih učesnika u saobraćaju, sigurnije odvijanje saobraćaja, ali se doprinosi i boljoj lokalnoj i regionalnoj povezanosti.\nLokalnim samoupravama je omogućeno da na konkursu za finansiranje i sufinansiranje projekata u oblasti vodosnabdevanja i zaštite voda, obezbede sredstva neophodna za izgradnju, dogradnju, rekonstrukciju i sanaciju sistema za vodosnabdevanje, pripremu vode za piće, prikupljanje, odvođenje i prečišćavanje otpadnih voda. Za realizaciju projekata u ovoj oblasti, obezbeđeno je ukupno 525,000,000.00 dinara.\nUprava za kapitalna ulaganja AP Vojvodine obezbedila je 758,000,000.00 dinara za podršku projekata u oblasti lokalnog i regionalnog ekonomskog razvoja, koji doprinose stvaranju povoljnih uslova za poslovanje, rast i razvoj malih i srednjih preduzeća, unapređenje turističkih potencijala, kao i povećanje zaposlenosti u Vojvodini.\nUkupno 613,000,000.00 dinara obezbeđeno je za podršku projektima u oblasti razvoja sporta. Sredstva koja se dodeljuju po ovom javnom konkursu namenjena su za finansiranje i sufinansiranje projekata izgradnje, dogradnje, rekonstrukcije i sanacije sportskih objekata u javnoj svojini na teritoriji AP Vojvodine, uključujući i školske sportske objekte.\nU cilju poboljšanja uslova rada ustanova osnovnog obrazovanja i vaspitanja, Uprava za kapitalna ulaganja AP Vojvodine obezbedila je 120,000,000.00 dinara. Sredstva su namenjena za finansiranje i sufinansiranje projekata izgradnje, dogradnje, rekonstrukcije i sanacije objekata ustanova osnovnog obrazovanja i vaspitanja u javnoj svojini na teritoriji AP Vojvodine.\nPodržavajući realizaciju projekata koji doprinose razvoju, očuvanju, unapređenju i zaštiti kulturnih i nacionalnih posebnosti lokalne sredine na teritoriji AP Vojvodine, Uprava za kapitalna ulaganja AP Vojvodine ove godine je obezbedila 26,000,000.00 dinara u okviru javnog konkursa za finansiranje i sufinansiranje projekata u oblasti kulture.\nSvi javni konkursi za finansiranje i sufinansiranje projekata trajaće do 04. marta 2022. godine, do 16.00 časova. Detaljne informacije o objavljenim konkursima, načinu i rokovima prijave, mogu se pronaći na internet prezentacijama Uprave za kapitalna ulaganja AP Vojvodine i Pokrajinske vlade.\nPrethodnoKvalifikacije za EP- Poraz reprezentacije Srbije na samom startu (VIDEO)\nSledećeXVI Vojvođanski Brass festival- Od džeza do narodne muzike


Princeza je izabrala i interesantan vid podrške sunarodnicima, pa je ponela minđuše koje izgledaju poput fudbalske lopte.\nOna je čest gost na fudbalskim utakmicama koje Japan igra na Mundijalima, pa je na svakom prvenstvu od 1998. godine bila uz fudbalere "zemlje izlazećeg sunca".\nRusija i Japan su se kroz istoriju često sukobljavali, a ni danas nisu u sjajnim odnosima, pa otud i ne čudi što je je poslednji put neki član Kraljevske porodice Japana posetio najveću zemlju sveta pre više od veka, još 1916. godine.\nHisako je od 1984. godine godine bila u braku sa Norihotom sve do 2002. godine, kada je njen suprug iznenada preminuo, što je šokiralo čitavu naciju. On je bio veliki ljubitelj fudbala, pa se jedno takmičenje omladinaca zove Kup Princa Takamada.\nOna je posetila reprezentativce i pre odlaska na Svetsko prvenstvo i poželela im sreću.\nI ovom prilikom je pokazala koliki je ljubitelj fudbala, pa je sada torbica imala šare fudbalske "bubamare". Ona im je i održala govor koji je dodatno motivisao "samuraje" da beleže sjajne rezultate na Mundijalu.\nKraljevska porodica je za njih poput božanstva i to dovoljno govori o tome koliko se privilegovano osećaju reprezentativci ove zemlje. Oni će u poslednjem kolu (četvrtak, 16 časova) protiv Poljske moći da obezbede prolaz u osminu finala.


Vučić pozvao nemačke kompanije da investiraju u Srbiju – Info Centar Juga\nVučić pozvao nemačke kompanije da investiraju u Srbiju\nPredsednik Srbije Aleksandar Vučić na sastanku sa rukovodiocima i vlasnikom nemačke kompanije “Vorwerk” pozvao je tu i druge nemačke kompanije da investiraju u Srbiji, jer će ponuditi dobre uslove za proizvodnju.\n„Srbija je najbolja zemlja u jugoistočnoj Evropi za kompanije koje su izvozno orijentisane“, istakao je Vučić i dodao da će gradovi za koje su ovi nemački investitori najviše zainteresovani, Loznica ili Kraljevo, ponuditi dobre uslove za proizvodnju, saopštila je Služba za saradnju sa medijima predsednika.\nAmbasador Savezne Republike Nemačke Aksel Ditman na sastanku je rekao da nemačke kompanije, koje posluju u Srbiji, imaju pozitivna iskustva. On je istakao da postoji veliko interesovanje nemačkih privrednika za investiranje u Srbiji, zbog stabilnog poslovnog ambijenta i efikasnog sprovođenja ekonomskih reformi.\n„Vorwerk“, porodična firma osnovana 1827. godine u nemačkoj oblasti Severna Rajna – Vestfalija, razmatra trenutne mogućnosti grinfild investicija u Srbiji, gde planira proizvodnju delova za nemačku auto-industriju, navodi se u saopštenju.\nPočela druga faza radova u nekadašnjem "Exportekstu"\nĐurić: "Ovo je još jedan dokaz da nema pravde na Kosovu i Metohiji"


Evroliga i matematika: Zvezda može do četvrtog mesta, a može i da ispadne iz Top 8! - Meridianbet Vesti\nKošarka Author:\tNikola Lalović - 22/03/2017\nEvroliga i matematika: Zvezda može do četvrtog mesta, a može i da ispadne iz Top 8!\nCrvena zvezda nikako da pobedi Olimpijakos u Evroligi, a večeras u Areni bi pobeda mogla mnogo da znači jer je četvrto mesto moguća misija!\nČetvrto mesto donosi prednost domaćeg terena u Top 8 fazi Evrolige. Sam plasman u narednu fazu takmičenja je ogroman uspeh za momke Dejana Radonjića, ali videli smo da ova ekipa može da pobedi svakoga.\nZato bi u Top 8 fazi prednost domaćeg terena mogla biti ključna, a to nije nemoguće. Šta je potrebno da se desi da bi „crveno-beli“ u četvrtfinalu bili povlašćena ekipa?\nPobede. pogled u Željka, Bogdana i Kalinu\nIspred Crvene zvezde su Panatinaikos, Baskonija i Fenerbahče. Grci i Španci imaju po dva poraza od Zvezde i u slučaju istog broja pobeda završiće ispod našeg predstavnika na tabeli. Oni u narednom kolu imaju međusobni susret, a Zvezda ih pobedom večeras prestiže na tabeli.\nKoncentrišimo se na Fenerbahče, koji do kraja takmičenja ima dva teška duela. Prvo gostuju Efesu kome je preko potrebna pobeda u borbi za osmo mesto, a onda igraju sa Realom koji se bori sa CSKA za prvo mesto.\nOva dva poraza bi značila da je do kraja takmičenja Zvezdi potrebno da pobedi na sva četiri meča da bi bila na četvrtom mestu na tabeli! Nije nemoguće, a ako preko slobodne igre zatražite kvotu za ovo ona je 10.\nNa koga bez prednosti?\nMnogo je realnija varijanta da Zvezda završi od petog do osmog mesta na tabeli, a mnoge matematičke kombinacije tu dolaze u obzir.\nOsmo mesto bi značilo da Darušafaka ne nadoknadi dve pobede manje, koliko ima, a da Efes bude izjednačen po broju pobeda. Ako Zvezda izgubi meč sa Olimpijakosom biće faktički osma, jer sa Efesom ima negativa međusobni skor i isti broj pobeda.\nOna do kraja ostaju tri meča, u kojima je Efesu potrebno da ostvari isti broj poebda kao naš predstavnik. No Velimiru Perasoviću raspored ne ide na ruku – dočekuju Fenerbahče i Olimpijakos, a u poslednjem kolu igraju sa Realom u gostima.\nSedmo mesto na tabeli Zvezda bi mogla da osvoji i sa jednom pobedom do kraja, ali ako pođemo od toga da je teško verovatno da će Efes pobediti sve protivnike do kraja i da će imati bar jedan poraz računica je jasna. Dve pobede do kraja garantuju sedmo mesto.\nZa peto i šesto mesto rivali su Baskonija i Panatinaikos. Potrebno je sa njima samo imati jednak skor, a trenutno su na pobedi više od tima Dejana Radonjića.\nU sledećem kolu igraju međusobni susret, a potom PAO igra sa CSKA i Makabijem, a Baskonija sa Galatasarajem i Žalgirisom. Nažalost Litvanci su porazom od Efesa izgubii sve šanse za prolazak dalje, tako da je vrlo verovatno da će Baskonija pobediti u poslednja dva meča.\nU tom slučaju će Zvezdaši navijati za Panatinaikos u narednom kolu i nadati se njihovom porazu od CSKA. U svakom slučaju realno je očekivati da tri pobede garantuju peto mesto i duel sa Fenerom,\nŠta je potrebno da Zvezda ispadne?\nNi sam prolaz dalje nije siguran. Top 8 Evrolige će sve svoje učesnike dobiti najranije dva kola pre kraja, a vrlo je veovatno da se svih osam ekipa neće znati do poslednjeg momenta.\nDarušafaka juri to osmo mesto , a posle pobede nad Barsom su na dva trijumfa od Crvene zvezde. Do kraja takmičenja igraju sa CSKA, Galatasarajom , Broseom i Crvenom Zvezdom u Beogradu.\nTaj poslednji meč bi mogao biti presudan i sigurno je da Darušafaka tu mora da pobedi da bi se nadala prolasku dalje.\nDarušafaki su do kraja regularnog dela prvenstva potrebne dve pobede više od Zvezde, uz bolji međusobni skor. Što praktično znači da moraju da pobede u Beogradu i nadaju se da će u ostala tri meča imati pobedu više od Crvene zvezde.\nCrvena zvezda će pomno pratiti meč u Moskvi koji se igra od 17 časova. Ako se Darušafaka saplete, njihove šanse drastično padaju.\nTags:Baskonija, Crvena Zvezda, Darušafaka, Efes, Olimpijakos, Panatinaikos\nEvroliga nudi El Klasiko: Barsa ima motiv da pokvari Realu planove


Duga crna haljina na bretele sa cirkonima na pojasu, cene\nDuga crna haljina na bretele sa cirkonima na pojasu\nCene Duga crna haljina na bretele sa...\nUpozorenje: cene, linkovi i specifikacije proizvoda za Duga crna haljina na bretele sa cirkonima na pojasu su postavile naše listane online prodavnice. Molimo obavestite nas ukoliko naiđete na neku grešku.\nPregled: Duga crna haljina na bretele sa cirkonima na pojasu\nPronađite najbolju ponudu za Duga crna haljina na bretele sa cirkonima na pojasu na portalu ShopMania. Možete kupovati Duga crna haljina na bretele sa cirkonima na pojasu u stotinama pouzdanih online prodavnica koje isporučuju na teritoriji cele Srbije, po najboljim cenama za Duga crna haljina na bretele sa cirkonima na pojasu. Pročitajte komentare kupaca u našoj grupi, pogledajte slike Duga crna haljina na bretele sa cirkonima na pojasu i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije Ženska odeća, i kupite po najnižim mogućim cenama Duga crna haljina na bretele sa cirkonima na pojasu i hiljade drugih sličnih proizvoda.


Pandemija pogoršala fiskalnu poziciju – Bankar.me\nOctober 19, 2021 CRNA GORA, FINANSIJE, SVE VIJESTI Leave a comment\nFiskalna pozicija Crne Gore, koja je bila pogoršana i prije korona virusa, zbog velikih infrastrukturnih projekata finansiranih iz duga, pretrpjela je dodatni udarac zbog krize izazvane pandemijom, ukazano je u izvještaju Evropske komisije (EK) o napretku Crne Gore. Kako se ističe, od početka izgradnje prve dionice auto puta Bar-Boljare 2015. godine, budžetski deficiti su ostali visoki, u prosjeku 4,6 odsto BDP-a godišnje u periodu 2015. do 2019.godine.\n“Oštar pad ekonomije, u kombinaciji sa diskrecionim mjerama podrške vlade, doveo je do velikog budžetskog deficita od 11 odsto BDP-a u 2020.godini. Najjači negativan uticaj postojao je na strani prihoda, usljed gubitaka iz turističke sezone. Rashodi su porasli za 4,8 odsto u odnosu na prethodnu godinu usljed mjera fiskalne podrške, uprkos vladinim naporima da preusmjeri potrošnju iz kapitalnog budžeta, koji je smanjen za jednu trećinu, u zdravstvenu zaštitu”, navodi se u izvještaju.\nIstaknuto je da je Ministarstvo finansija i socijalne zaštite odobrilo privremeno finansiranje za prvih šest mjeseci 2021. godine, jer je usvajanje državnog budžeta bilo odloženo.\n“Oporavak ekonomske aktivnosti i uvođenje fiskalnih kasa povećali su poreske prihode, doprinoseći značajnom smanjenju budžetskog deficita tokom godine. U prvih sedam mjeseci 2021.godine deficit centralne vlade iznosio je 2,6 odsto projektovanog BDP, u poređenju sa 6,5 odsto u istom periodu prethodne godine”, n navedeno je u izvještaju.\nCrna Gora je, kako se tvrdi, pod izuzetnim okolnostima suočena sa velikom krizom, piše rtcg.me.\n“Njena mala privreda zavisna od turizma suočila se sa velikim šokom, dok su ionako slabe javne finansije ograničavale raspoloživi fiskalni prostor. Ipak, odgovor vlasti na krizu bio je blagovremen i dobro ciljan, prilagođavajući pokrivenost kako se situacija razvijala”, naveli su iz Evropske komisije.\nIstaknuto je da je nova administracija izbjegla radikalne promjene i usvojila prilično razboritu ekonomsku i fiskalnu politiku.\nNavedeno je da se u 2020.godini građevinska aktivnost smanjila za 5,6 odsto.\n“Nakon dvogodišnjeg odlaganja, završetak prve dionice autoputa Bar-Boljare planira se za kraj 2021.godine. Izgradnja sljedeće dionice zavisi od ishoda studija izvodljivosti i uspostavljanja održive finansijske šeme”, rekli su iz Evropske komisije.\nPOJMOVIdržavni dug fiskalna pozicija crne gore Javni dug\nPrevious Inspekcija u Luci Kotor zbog Ugovora o radu


Ombudsman apelovao na medije zbog tuče prodavačice i komunalne milicajke na pijaci\nIzvor: Radio 021, 15.Jan.2020, 12:49\nOmbudsman Grada Beograda Miljko Valjarević apelovao je na medije da u svojim izveštajima o događaju koji se desio nedaleko od Vidikovačke pijace i sličnim slučajevima ne afirmišu motive i razloge koji opravdavaju napade na službena lica, ističući da je po službenoj inicijativi pokrenuo postupak kontrole, prenosi Beoinfo.\nValjarević je u saopštenju naveo da se najpre posredstvom elektronskih, a potom i štampanih medija, informisao o događaju koji se desio kod Vidikovačke >> Pročitaj celu vest na sajtu Radio 021 << pijace, kada je prilikom kontrole prodaje robe došlo do fizičkog sukoba, pri čemu je povređena pripadnica Komunalne milicije.\nKaže da je na osnovu navedenih saznanja, a u skladu sa Odlukom o ombudsmanu, po službenoj inicijativi pokrenuo postupak kontrole. Prema njegovim rečima, kontrola i nadzor obavljeni su juče u službenim prostorijama Sekretarijata za poslove komunalne milicije, pri čemu je obavljen službeni razgovor sa v.d. sekretara Ivanom Divcem i licima povezanim sa opisanim događajem.\nValjarević je apelovao na medije da ne afirmišu motive i razloge koji opravdavaju napade na službena lica.\n"Takođe, pozivamo građane i sva službena lica koja učestvuju u postupku kontrole i zaštite komunalnog reda, da se pridržavaju svih propisa jer je očuvanje i unapređenje komunalnog reda u zajedničkom interesu svih građana", istaknuto je u saopštenju ombudsmana.\nDanas: Ombudsman Beograda: Apel medijima da ne afirmišu motive i razloge koji opravdavaju napade na službena lica\n15.Jan.2020: Novi Sad\n15.Jan.2020: Radio 021


Vašington dao Berlinu politički zadatak na Balkanu | Vranje-Online\nVašington dao Berlinu politički zadatak na Balkanu\nAmerički Stejt dipartment i Ministarstvo spoljnih poslova Nemačke odnedavno su suparnici na Balkanu, ali nije isključeno da su predsednik Barak Obama i kancelarka Angela Merkel nedavno ipak sklopili dil.\nRuska agencija Regnum prenosi da je srž to sporazuma da Berlin “malo smanji ekonomski uticaj u regionu” i “počne da se bavi političkim poslovima”.\nTo može da se razume jer su SAD ojačale na Balkanu 1995. godine, a za 20 godina “Vašington je uzeo region pod totalnu političku i vojnu kontrolu”, navodi se u tekstu i dodaje se “Berlin u te poslove američkih kolega nije posebno mešao”.\nKad hvali nemački ambasador\nRegnum piše da se nemački ambasador u Beogradu Hajnc Vilhelm (koji sada odlazi) donedavno retko pojavljivao pred novinarima i da je odjednom počeo da daje pres konferencije, jednu za drugom, mnogobrojne intervjue u kojima je “neočekivano počeo da hvali premijera Srbije Aleksandra Vučića”. Agencija citira reči Vilhelma da ekonomske veze Srbije i Rusije nisu tako velike, kao što misli stanovništvo i da treba odbaciti takvu praksu i postepeno zaboraviti Rusiju.\n“Nemačku su više zanimale finansije i privreda regiona. U SFRJ uvek je glavna valuta bila nemačka marka, zatim su je brzo zamenili na evro. Dolar u zemljama bivše Jugoslavije nije na ceni, sve obračune običan narod, a i države regiona sprovode samo u evrima. Amerikanci su razumeli da neće biti lako pobediti balkansku ljubav prema nemačkoj marki-evru, pa je Bela kuća odlučila da pođe drugim putem”, piše Regnum.\nAgencija navodi da su predstavnicima Stejt dipartmenta dali “upravljačke funkcije” i da se “ambasadori (politički menadžeri) bave time što otvoreno konsultuju predsednike i premijere Srbije, Crne Gore, Makedonije, BiH”.\n“Najčešće se preporuke visokih diplomata ispunjavaju bespogovorno. I odmah. Posebno na Kosovu”, piše Regnum.\nAgencija navodi da američki ambasador u Prištini Trejsi En Džejkobson stalno preslišava lokalne političare i da pomaže u rešavanju političkih, ekonomskih i finansijskih problema.\n“Njena koleginica u Podgorici Margaret En Uehara ima takođe tešku misiju da pomogne duetu Đukanović – Vujanović da uđu u NATO. Do kraja godine ona treba da ubedi stanovništvo da Crna Gora treba da uđe u NATO. Vašingtonu je neophodno da zatvori Južno krilo na Balkanu po svaku cenu”, ocenjuje agencija.\nRegnum navodi da je Stejt department ambasadoru Džeisu Bejliju u Skoplju “poručio da zameni” sadašnjeg premijera Nikolu Gruevskog sa Zoranom Zaevom.\n“On (ambasador) će pomoći da Makedoncima da se konačno opredele s Turskim tokom i da ih natera da zaborave na prijateljstvo s Moskvom. A upravo su se tim prijateljstvom uvek ponosili na Balkanu. Vašington to veoma nervira, kao između ostalog, i Berlin”, dodaje agencija.\n“Šta dodati? Nemci sada rade samo to što im naređuje Bela kuća. Ako je Obama naredio – treba da se ispuni”, zaključuje autor komentara.


ZASTUPANJE FAKULTETA I ŠKOLA - NM Advokatska kancelarija\nUncategorized @sr19. маја 2021.0 comments\nZASTUPANJE FAKULTETA I ŠKOLA\nNeretko se dešava da fakulteti i škole imaju brojna nerešena pravna pitanja, ali i sporove koji zahtevaju angažovanje najstručnijih advokata. Zastupanje fakulteta i škola, ali i svih drugih obrazovnih institucija, je samo jedna od usluga koju pružaju ˝NM Advokati˝ i već godinama uspešno rešavaju sva pravna pitanja i sporove ovih klijenata.\nPravna pitanja i problemi fakulteta i škola mogu biti različiti, od radno-pravnih sporova, preko uknjižbi, legalizacija, pa sve do kompleksnijih parničnih postupaka. Jako je bitno da se kod ovakvih problema, fakulteti i škole obrate advokatima na vreme kako ništa ne bi bilo prepušteno slučaju, već bila napvavljena detaljna analiza svakog slučaja i detaljno definisani koraci u rešavanju istih.\nAdvokatska kancelarija ˝NM Advokati˝ uspešno zastupa nekoliko fakulteta, osnovnih i srednjih škola u Beogradu te ima dosta iskustva u zastupanju obrazovnih institucija i rešavanju svih njihovih pravnih pitanja. Za zastupanje fakulteta i škola, ali i svih drugih obrazovnih institucija možete se obratiti našoj advokatskoj kancelariji putem email-a office.nmadvokati@gmail.com ili telefona 011 311 2560.\nADVOKAT ZA BLISKI I SREDNJI ISTOKPrev\nMEDICINSKO PRAVO, ADVOKAT. ADVOKAT LEKARSKE GREŠKE, ADVOKAT ZA NAKNADU ŠTETE USLED LAŽNE ETSTETSKE HIRURGIJENext


Održano revijalno takmičenje iz poznavanja saobraćaja\nNaslovna Opština Nova Gajdobra Održano revijalno takmičenje iz poznavanja saobraćaja\nU Novoj Gajdobri\nU okviru manifestacije „Dani Svetog Vasilija Ostroškog“ koja je od 8. do 13. maja 2018. godine održana u Novoj Gajdobri, u četvrtak, 10. maja 2018. godine u Osnovnoj školi „Aleksa Šantić“ – Odeljenje u Novoj Gajdobri održano je revijalno takmičenje učenika ove škole iz poznavanja saobraćajnih propisa, kao i vožnja na poligonu.\nRevijalno takmičenje učenika organizovali su profesor tehničkog i informatičkog obrazovanja Jelena Fodora i Dušan Tankosić, član Saveta za bezbednost saobraćaja Opštine Bačka Palanka, uz podršku Saveta Mesne zajednice Nova Gajdobra.\nNa takmičenju, učenici su najpre radili test provere znanja o saobraćajnim propisima i znakovima, nakon čega je usledila vožnja na poligonu, koja je zbog loših vremenskih uslova održana u fiskulturnoj sali.\nCilj ove i sličnih akcija je da se učenicima omogući što kvalitetnija edukacija o bezbednom ponašanju u saobraćaju. Održavanje ovakvih akcija predstavlja kontinuirani oblik saobraćajne edukacije dece, zahvaljujući kojoj se razvija svest najmlađih o saobraćajnoj kulturi, što značajno doprinosi povećanju bezbednosti dece u saobraćaju. Učenici su na ovom revijalnom takmičenju pokazali zavidno znanje i spretnost iz oblasti saobraćaja.\nSamo takmičenje je veoma specifično, jer je prisutna uska povezanost naučenih veština sa praktičnim životnim potrebama učenika, kao i visok nivo motivacije za dalje vežbanje i usavršavanje učenika.\nPrvo mesto u kategoriji od I do III razreda osvojio je Milorad Majstorović, drugi je bio Matej Savčić, dok je treće mesto pripalo Miodragu Albijaniću. Najbolji rezultat u kategoriji od IV do VIII razreda postigla je Milosava Radović, drugo mesto zauzela je Marija Ivezić, dok je treće mesto zauzeo Nikola Ćulibrk.\nPored zahvalnica za učešće, najbolji pojedinci su uz diplomu, nagrađeni prigodnim nagradama, koje je obezbedio Savet MZ Nova Gajdobra.\nIZVORNedeljne novine (Autor: D.Tankosić)\nDani Svetog Vasilija Ostroškog\nOŠ Jovan Dučić Gajdobra Nova Gajdobra\ntakmičenje o poznavanju saobraćaju\nPrethodni tekstOdlična organizacija memorijalnog turnira „Dragan Tot – Totka 2018“\nSledeći tekstRame uz rame sa svetskim proizvođačima\nOdigran fudbalski turnir za mlađe kategorije u Novoj Gajdobri\nPorodice Grujić i Popov među prvima dobile sredstva za kupovinu kuće na selu (VIDEO)\nRaspored sahrana – petak (06.08.)


Tadić predvodi "demokratski front" : Nadlanu.com\nTadić predvodi "demokratski front"\nObjavljeno 28. jan 2014. / 14:28:12\nNezvanično, u toku su pregovori sa LDP, čiji je lider Čedomir Jovanović u nedelju izjavio da je "vreme da LDP počne da sprovodi svoju politiku", ali da pred vanredne izbore prvi sagovornici LDP-a "svakako neće biti stranke današnje vladajuće koalicije".\n"Zajedno za Srbiju" je u sada već raspuštenom parlamentu Srbije imao sedam poslanika, među kojima su četiri bivša člana DS Dušan Petrović, Miodrag Đidić, Boško Ristić i Milovan Marković, kao i nekadašnji funkcioneri frakcije SPO, tzv. Izvorni SPO.\nBoris Tadić je počasni predsednik DS, a na nedavnoj maratonskoj sednici GO DS-a većina članova stala je uz lidera stranke Dragana Đilasa. Tadić je tada rekao da nije bio zadovoljan odlukom stranke.\nTada je predsednik Političkog saveta Demokratske stranke Dragoljub Mićunović pozvao sve članove DS-a, a ne samo Glavnog odbora, da ostanu jedinstveni. Mićunović je ranije rekao i da DS "nije Draganova, ni Borisova".\nUbrzo nakon sednice, Boris Tadić odbio poziv Dragana Đilasa da pomogne kampanju DS-a za beogradske izbore, kada su u medijima i počele da se pojavljuju spekulacije da će Tadić na izbore ići sa svojom listom.\n"Novosti" su navele da je Tadić već imao neformalne kontakte sa LDP, URS, LSV i "Zajedno za Srbiju" Dušana Petrovića kako bi svi pokušali da formiraju zajednički opozicioni blok.\nLDP nije želeo da komentariše navode B92.\nLSV RAZMIŠLJA O DEMOKRATSKOM FRONTU\nZamenik predsednika LSV Bojan Kostreš izjavio je da je ta stranka zainteresovana za to da na izbore izađe u širokom demokratskom frontu.\nOn je dodao da zvaničnih razgovora o tome nije bilo.\nKostreš je agenciji Beta rekao da je do sada bilo neformalnih kontakata sa više različitih partija i da će, ukoliko demokratski front ne bude formiran, stranka na izbore izaći samostalno.\nOn je rekao da je LSV zainteresovan za formiranje širokog fronta u koji bi bile uključene partije građanske orijentacije, regionalističke stranke, kao i stranke nacionalnih manjina.\n"Ako nas neko pozove u taj front, mi smo više nego otvoreni da razgovaramo o tome", rekao je Kostreš.\nPrema njegovim rečima, LSV je zainteresovana za formiranje široke koalicije koja bi bila spremna da preuzme primat u evropskoj politici Srbije.\nOn nije želeo da odgovara na spekulacije medija o tome da će stranka izaći na izbore u koaliciji sa strankom Zajedno za Srbiju Dušana Petrovića i sa navodnom budućom strankom počasnog predsednika Demokratske stranke Borisa Tadića.\nKostreš je rekao da do sada nije bilo nikakvih zvaničnih razgovora o takvoj vrsti koalicije\nB92, Beta, Nadlanu\nNIKADA IZMEĐU NJIH NIJE BILO LJUBAVI STRASTI: Marija Kulić…


Jeftini letovi iz Srbije do Grenade - Avio karte Srbija Grenada - eSky.rs\nAvio karte iz Srbije do Grenade\nPretražite letove iz Srbije do Grenade\nProverite najbolje prilike za letove iz Srbije do Grenade\n✔ Postoje li posebne ponude za letove iz Srbije do Grenade na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Grenade?\n✔ Ako rezervišem let iz Srbije do Grenade, mogu li da rezervišem ujedno i smeštaj?\n✔ Koje avio-kompanije nude letove iz Srbije do Grenade?\nBudite sigurni, da na eSky.rs ponuda letova iz Srbije do Grenade uključuje ne samo niskotarifne avio-kompanije, već i one koje su specijalizovane za visoki standard.


SFI Site Search Box\nBrz, jednostavan način za dobijanje pomoći je da se samo koristiti okvir za pretraživanje na vrhu SFI Affiliate Centra. Nakon unosa pojma za pretraživanje, videćete padajući popis rezultata pretraživanja.\nZa uopštena pitanja, ovo je mesto koje vam predlažemo da prvo posetite. Pronaći ćete različitu pomoć i podršku, uključujući našu moćnu bazu znanja koju možete da koristite istog trenutka gledajući odogovore na hiljade postavljenih pitanja o SFI i TripleClicks.\nNa SFI Forumu možete dobiti odgovor 24 sata dnevno, od forum moderatora, drugih SFI saradnika ili čak i od Gery Carsona lično (pogledati na “Ask Gery” forum)\nNo, to je daleko više nego samo Q & A resursi. Na forumu možete razmjenjivati ideje s drugim članovima u svojoj zemlji, raspravljati o poslovnim strategijama i idejama sa svojim timom, naći mentora, deliti brige sa SFI lidera, učiti o uzbudljivim novim korporativnim događanjima, i još mnogo više!\nPored navedenih izvora, takođe vam olakšavamo time što vam je podrška i pomoć vaših Sponzora i drugih Tim Lidera na dohvat ruke, putem ovih linkova:\nLink za kontakt sa SFI sponzorom HERE.\nLink za kontak sledećeg Tim Lidera HERE.\nSAVET: Ako iz nekog razloga niste u mogućnosti da kontaktirate vašeg Sponzora ili nekog iz Tim Lider pozicije kroz e-mail, pokušajte naš “TeamMail.” TeamMail koristi SFI’s unutrašnji sistem za poruke, pa će sledećeg puta kad se bude prijavio u SFI kancelariju (log in) (www.sfimg.com), oni će dobiti obaveštenje o vašoj poruci i moći će da je pročitaju i odgovore vam direktno iz Affiliate Centra! Da biste poslalai TeamMail, samo kliknite na malu plavu ikonicu ( ) pored imena osobe koju želite da kontaktirate.


U sklopu 12. kola košarkaške lige Bosne i Hercegovine imaćemo priliku da pratimo derbi između sarajevskih Sparsa i Zrinjskog iz Mostara, a trener gostujućeg tima Neven Nikolić za MeridianSport kratko je prokomentarisao predstojeći duel.\n“Sparsi su za nas najteži protivnik ove sezone, ali i najlakša moguća utakmica. Kvalitetan su tim, imaju širok roster ispunjen izvanrednim individualcima, a sada su doveli i veliko pojačanje iz Litvanije. Mi nakon pobjede protiv Borca rasterećeno ulazimo u ovaj meč sa željom za nadigravanjem. Neće biti lako kada uzmemo u obzir da imaju svih šest pobjeda na svom parketu, ali ja se nadam jednoj dobroj utakmici moje ekipe” – rekao je Nikolić.\nKada je u pitanju zdravstveni bilten mostarskog tima trenutno nemaju povrijeđenih igrača, a nakon dobrog trenažnog procesa i ritma u kojem su trenirali ove sedmice, košarkaši Zrinjskog spremni putuju u Sarajevo gdje će sutra od 17 časova odmjeriti snage protiv domaćih Sparsa.\nPrethodni članakLjajić depresiju liječi alkoholom i lumpovanjem, komšije ga prijavile upravi Bešiktaša\nNaredni članakKamerunac ponovo u dresu Crvene zvezde


Ko ima pravo na "drugi krug" 100 evra? - Boom93\nZa "drugi krug" državne pomoći od 100 evra namenjene mladima od 16 do navršenih 29 godina prijava traje od 16. do 31. maja, predviđeno je izmenama zakona koje je usvojila Vlada Srbije.\nMladi koji su već dobili 100 evra, za novu rundu ove pomoći neće morati da se prijavljuju – dobiće je ponovo automatski, bez obzira ako su u međuvremenu napunili 30 godina. Pravo na ovaj iznos stiču i mladi koji 16 godina navršavaju najkasnije 31. maja.\nVlada Srbije usvojila je danas dopune zakona kojim se reguliše isplata novčane pomoći za mlade od 16 do navršenih 29 godina.\n„Svi mladi, državljani Srbije koji u trenutku prijave imaju između navršenih 16 i 29 godina, prebivalište na teritoriji Srbije i važeću ličnu kartu, a nisu dobili novac u januaru – bilo da se nisu prijavili ili nisu zadovoljavali propisane uslove – moći će da se prijave za 100 evra novčane podrške u periodu od 16. do 31. maja 2022. godine“, saopštila je posle sednice Vlada Srbije.\nSa druge strane, kako se ističe, mladi koji su početkom februara već dobili po 100 evra novčane podrške, neće ponovo morati da se prijavljuju, jer će im ona biti automatski isplaćena.\n„Lica koja se u periodu od 15. do 30. januara 2022. godine nisu prijavila za uplatu novčane pomoći, a u trenutku prijave za dodatnu novčanu pomoć ispunjavaju uslove u skladu sa ovim zakonom, prijavljuju se za uplatu dodatne novčane pomoći – elektronski preko portala Uprave za trezor, u periodu od 16. do 31. maja 2022. godine“, navodi se u predlogu zakona.\nPočetak isplate dodatne pomoći od 100 evra najavljena je za jun.\nOznake100 evra Mladi Srbija Vlada Srbije\nMali: Do 2026. godine prosečna plata 1.000, a penzija 500 evra


Opšti izbori uz visokog predstavnika – Eurasia\nHome/Balkans/Balkan Press/Opšti izbori uz visokog predstavnika\nOpšti izbori uz visokog predstavnika\nTranzicija Ureda visokog predstavnika međunarodne zajednice u Ured specijalnog predstavnika EU za BiH neće biti realizirana prije oktobarskih općih izbora, jer domaće vlasti nisu ispunile postavljene uslove i ciljeve.\nPotvrdio je to jučer Valentin Incko, visoki predstavnik međunarodne zajednice za BiH, nakon okončanog dvodnevnog zasjedanja Upravnog odbora Vijeća za implementaciju mira (PIC).\n“Upravni odbor Vijeća za implementaciju mira u BiH potpuno je nezadovoljan činjenicom da vlasti BiH nisu uradile ništa u provedbi pet ciljeva i dva uslova. Paradoksalno je da je OHR jedina institucija koja je radila na provedbi uslova za ukidanje samog OHR-a. Vlasti BiH treba hitno sa se posvete potpisivanju međuvladinog sporazuma o podjeli državne imovine, koju je OHR krajem prošle godine popisao” kazao je Incko.\nIncko je dodao da Upravni odbor PIC-a podsjeća vlasti RS da treba da riješe pitanje snabdijevanja električnom energijom Brčko distikta, kako bi bili ispunjeni uslovi za prestanak supervizije.\nPolitički direktori PIC-a pozvali su bh. vlasti da u punom kapacitetu osiguraju funkcioniranje Uprave za indirektno oporezivanje, Fiskalnog vijeća, “Elektroprenosa BiH” i Regulatorne agencije za komunikacije.\n“Na sjednicu smo pozvali predsjedavajućeg i zamjenike predsjedavajućeg Vijeća ministara BiH jer smatramo da treba da počnu raditi na način kako se to od njih očekuje, a to je da preuzmu odgovornost za vođenje zemlje. Ispunjavanje uslova za liberalizaciju viznog režima ohrabrujući je primjer kako se treba raditi. Očekujemo od vlasti da se na isti način posvete provedbi uslova iz Evropskog partnerstva kako bi zemlju pripremile za ulazak u EU”, rekao je Incko, dodajući da Upravni odbor PIC-a smatra da, iako ustavne reforme nisu uslov za gašenje OHR-a, one moraju biti provedene radi nastavka integracije BiH u EU.\nVisoki predstavnik naglasio je da međunarodna zajednica neće tolerirati narušavanje teritorijalnog integriteta BiH, te da zajednički cilj međunarodne zajednice i domaćih vlasti treba biti izvlačenje zemlje iz trenutne krize i vraćanje na put euroatlantskih integracija.\n“Potreban je snažan angažman u provedbi reformi u oblasti ekonomije, pravosuđa, administracije, koji će pomoći u rješavanju egzistencijalnih problema građana. Predizborna kampanja već je počela jer smo svjedoci krištenja zapaljive retorike. Građane pozivam da pažljivo razmotre programe stranaka, koriste mogućnost izbora s otvorenih listi, te da 3. oktobra koriste bonske ovlasti i izaberu nove ljude i ideje. Mi nećemo podržati nikog pojedinačno, ali ćemo nastojati da što više građana izađe na izbore, kao što je nedavno bio slučaj u Bileći”, istakao je Incko.\nNikola Špirić, predsjedavajući Vijeća ministara BiH, u svom obraćanju članovima PIC-a naglasio je da se izvršna vlast u proteklom periodu fokusirala na provedbu uslova za liberalizaciju viznog režima, pa je ispunjeno 173 od 174 postavljena uslova. Preostali uslov odnosi se na imenovanje direktora policijskih agencija i u proceduri je.\n“Svakako bih i ovom prilikom istakao važnost liberalizacije viznog režima kao i valorizacije onoga što smo uspjeli ostvariti u prethodnom periodu. Smatram da je ovo još jedan od pokazatelja da je u BiH moguće ostvariti napredak uvijek kada se ciljevi realno postave. Liberalizaciju viznog režima treba svakako posmatrati i u kontekstu jačanja evropske ideje i perspektive”, kazao je Špirić, dodajući da parlament BiH nije usvojio zakon o popisu stanovništva, a da je ostvaren napredak u nizu oblasti i osigurana makroekonomska stabilnost zemlje.\n“Zbog toga se ne mogu složiti s onima koji tvrde da napretka u BiH nije bilo. Lično sam opredijeljen da do izbora napravimo što je moguće veći progres i taj period iskoristimo najbolje što možemo. Vas uvjeravam da je od velike važnosti da se međunarodna zajednica uzdrži od involviranja u izborni proces. Slanjem poruka šta bi bilo dobro za građane BiH kao i poruka da bi postojeći establišment trebalo da plati cijenu u oktobru i da je BiH potrebna alternativa, samo će se proizvesti kontraefekat i rizikovati da poslije izbora BiH liči na grad Mostar kojeg su mnogi prozvali ‘grad slučaj'”, rekao je Špirić i dodao da ako se bude slijedio primjer Mostara, prijeti velika opasnost da nakon oktobarskih izbora BiH uđe u najsloženiju institucionalnu krizu od Dejtona do danas.\n“Ako je to cilj, na dobrom smo putu. U suprotnom, moramo pokazati zajedničku odgovornost za sudbinu zemlje”, kazao je Špirić članovima Upravnog odbora Vijeća za implementaciju mira u BiH.\nSadik Ahmetović, ministar sigurnosti BiH, prisutvovao je sjednici PIC-a i zaključke ocjenjuje očekivanim.\n“PIC bi trebalo da osnaži ulogu visokog predstavnika kako bi neke stvari u BiH bile završene, a svi mi bismo se trebali fokusirati na pitanja koja će nas dovesti pred vrata EU, odnosno do kandidatskog statusa”, rekao je Ahmetović.\nKomentar Dragana Vrankića, drugog zamjenika predsjedavajućeg Vijeća ministara i ministra finansija, jučer nismo uspjeli dobiti jer je bio na sjednici Predsjedništva HDZ BiH.\nUsvojiti zakon o popisu stanovništva BiH\nVijeće za implementaciju mira u BiH pozvalo je vlasti da bez odlaganja usvoje zakon o popisu stanovništva te se fokusiraju na provedbu uslova iz Evropskog partnerstva. Upravni odbor PIC-a pozvao je vlasti da riješe pitanja podjele vojne i državne imovine, provedbu neophodne ekonomske reforme kako bi bila prevaziđena ekonomska kriza te poboljšan životni standard građana.\n“Pozdravljamo početne korake poduzete u provedbi presude Evropskog suda za ljudska prava i očekujemo da ustavne promjene koje ona podrazumijeva budu okončane za predstojeće izbore. Očekujemo da ustavne promjene osiguraju i funkcionalnu državu, a evropske članice PIC-a naglašavaju da bez ustavnih promjena, koje će značiti efikasnu državu, BiH ne može biti kredibilan aplikant za članstvo”, navodi se u kominikeu PIC-a.\nPrevious Constituţia şi stabilitatea de cimitir\nNext Serbia to receive EUR 850 million from EU preaccession funds


Sarajevo Film Festival: ASA Grupacija produžila sponzorski ugovor - Media Marketing\nASA grupacija i Sarajevo Film Festival potpisali su novi trogodišnji ugovor, čime je potvrđen nastavak uspješne saradnje\n„ASA grupacija već 15 godina, zajedno sa Sarajevo Film Festivalom, donosi zabavu, radost i pozitivnu energiju u naš glavni grad. Potpisivanje novog trogodišnjeg ugovora predstavlja potvrdu uspješnog partnerstva i zajedničke misije za razvoj bh.kulture,” rekao je Eldin Hadžiselimović, direktor ASA Holding te izrazio zadovoljstvo činjenicom da je upravo zahvaljujući ovoj saradnji, Sarajevo danas postalo prepoznatljiv centar filmske festivalske scene.\nSarajevo Film Festival, jedinstven je bh. brend koji svake godne okuplja publiku iz cijelog svijeta i na taj način promovira domaću kulturu, tradiciju kao i privredne potencijale.\n“Posebno zadovoljstvo predstavlja činjenica da je riječ o kompaniji koju su osnovali bh. biznismeni i koja je svojim primjerom privukla i druge društveno odgovorne bh. subjekte da se uključe u podršku, ne samo Sarajevo Film Festivala već kulture uopšte. Dugogodišnje partnerstvo dva prepoznatljiva bh. brenda je još jedna potvrda želje da zajednički doprinesemo razvoju lokalne zajednice,” izjavio je tokom potpisivanja ugovora Mirsad Purivatra, direktor Sarajevo Film Festivala.\nASA grupacija dio je vodećeg privatnog poslovnog sistema u BiH i djeluje kroz različite oblike poslovanja kao što su finansije, usluge, zdravstvo, nekretnine i prirodni resursi. Grupacija će se ove godine tokom festival predstaviti simboličnim vizualom kojim promoviše dugogodišnju saradnju kroz emocije i pozitivnu energiju koju donosi Sarajevo Film Festival.\nASA grupacija Sarajevo Film festival


Brojne reakcije političara na odluku Ustavnog suda BiH i prekid rada u zajedničkim institucijama (VIDEO) - Televizija K3\nBrojne reakcije političara na odluku Ustavnog suda BiH i prekid rada u zajedničkim institucijama (VIDEO)\nDan nakon odluke zvaničnika iz Republike Srpske da obustavljaju rad u zajedničkim institucijama u BiH, strasti se ne smiruju. Predstavnici vlasti iz Srpske poručuju da će istrajati u svojoj odluci, i da je ovaj potez reakcija na dugogodišnje nipodoštavanje i ugrožavanje interesa srpskog naroda u BIH. Sa druge strane političari iz FBiH kažu da se Zakoni BiH i odluke Ustavnog suda moraju poštivati.\nDan nakon odluke zvaničnika iz Republike Srpske da obustavljaju rad u zajedničkim institucijama u BiH zbog odluke Ustavnog suda o Zakonu o poljoprivrednom zemljištu, zvaničnici u Srpskoj složni su da je ovaj potez bio neophodan. Predsjednica Srpske Željka Cvijanović rekla je da su histerične izjave bošnjačkih političara o odluci Srba da neće učestvovati u procesu odlučivanja u zajedničkim organima. Ona je rekla da je ova odluka donesena jer se godinama ugrožava Republika Srpska.\nLider Ujedinjene Srpske Nenad Stevandić istako je da posljednja odluka Ustavnog suda zazire i u opstanak Srba u BiH, ali i same Bosne i Hercegovine.\nU ponedjeljak je najavljena posebna sjednica Narodne skupštine Republike Srpske na kojoj bi poslanici trebali raspravljati i o aktuelnoj političkoj situaciji i posljednoj odluci Ustavnog suda BiH.\nPočasni predsjednik PDP Mladen Ivanić rekao je da je odluka Ustavnog suda BiH u vezi sa statusom poljoprivrednog zemljišta u Republici Srpskoj nepotrebna, te da je došla u lošem trenutku. Prema njegovim riječima, odgovor na odluku Ustavnog suda je neophodan, ali treba pogledati šta piše u njoj.\nDragan Mektić, poslanik SDS-a u Predstavničkom domu BiH rekao je novinarima da će učestvovati u odlučivanju i da će glasati na sjednicama jer kako kaže neće učestvovati u kriminalu Milorada Dodika da rasparčava poljoprivredno zemljište i od njega pravi građevinsko. On je dodao i da je Dodik do sada uradio sve što su od njega stranci tražili, počevši od ličnih karata, do potpisivanja ANP-a i aktivacije MAP-a kojim nas direktno uvodi u NATO pakt, tako da je priča oko Ustavnog suda samo skretanje pažnje, ističe Mektić.\nKomentarišiću posljednju odluku vlasti iz Srpske Šef Delegacije EU i specijalni predstavnik EU u BiH Johan Satler izajvio je da građane BiH više zanimaju egizestenicjalana pitanja nego politike. Naglasio je da se i u FBiH i u Srpskoj ne sprovode pojedine odluke Ustavnog suda.\nUoči najavljenog satanka lidera SNSD-a i HDZ-a, Milorada Dodika i Dragana Čovića, predsjednik SDA, Bakir Izetbegović, izjavio je da neće dozvoliti da entiteti budu nadređeni državi i ako treba da će se ponovo ući u krizu. Dodaje i kako ne vjeruje da će Dragan Čović pratiti avanture Milorada Dodika, ali da EU snosi odgovornost za ponašanje lidera SNSD-a. Dodik je ranije naveo da će podržati Čovića ukoliko Hrvati odluče da formiraju treći entitet sa hrvatskom većinom.\nI predsjednik Visokog sudskog i tužilačkog savjeta /VSTS/ BiH Milan Tegeltija ocijenio je da strane sudije u Ustavnom sudu BiH, kao i visoki predstavnik ograničavaju suverenitet BiH.\nDodik- Srpska na putu izlaska iz BiH (VIDEO)NOVOSTI TV K3 – 13.02.2020.


RASKORAK: Srbi u Crnoj Gori između Amfilohija i Vučića - iBalkan.net\nDanima je crnogorska javnost očekivala da se oglasi i odredi tzv. srpski nacionalni korpus u Crnoj Gori povodom aktuelnog sukoba oko Kosova, koji je pokrenuo mitropolit Srpske pravoslavne crkve (SPC) u Crnoj Gori Amfilohije Radović, optužujući predsjednika Srbije Aleksandra Vučića da njegova politika “vodi izdaji Kosova”, piše Radio Slobodna Evropa.\nBERLIN: objavljeno u kategoriji “Evropa- Vijesti- Magazin” 14. 02. 2018. 11: 22… RASKORAK: Srbi u Crnoj Gori između Amfilohija i Vučića\nOvo se najpre očekivalo od političkih partija koje okupljaju Srbe u Crnoj Gori, a potom i drugih organizacija koje štite interese srpskog nacionalnog bića. Zato se postavlja pitanje – zašto je Amfilohije ostao usamljen dok su iz Srbije stizale brojne optužbe tamošnjih ministara i političara na njegov račun?\nNajveća opoziciona politička grupacija u Crnoj Gori, Demokratski front (DF), koja okuplja više srpskih nacionalnih partija, oglasila se saopštenjem i javnosti poručila da predsedništvo DF-a smatra da o pitanju Kosova ne postoje “sukobljene strane”, već mišljenja odgovornih institucija srpskog naroda u tom važnom državno-političkom pitanju Srbije i Crne Gore.\n“Shodno tome, nije moguće zauzimati strane, na način koji bi rado videli naši neprijatelji, nedobronamjerni mediji i strane agenture, jer su patrijarh SPC, mitropolit MCP (Mitropolija crnogorsko- primorska) i predsjednik Srbije najodgovorniji za slogu i budućnost ovih prostora. Zato DF ne pristaje da učestvuje u bilo kakvoj nametnutoj podjeli koja može imati nesagledive posledice po našu Crkvu i odnose duhovne i svetovne vlasti”, ističe se u saopštenju.\nJavnost je očekivala određenja, tim prije što su u oktobru 2008. godine, kada je Crna Gora priznala Kosovo, opozicione srpske nacionalne stranke u znak revolta organizovale protest u Podgorici u kojem je bilo i povređenih, a lider tadašnje opozicione Srpske narodne stranke Andrija Mandić je gotovo dvije nedjelje štrajkovao glađu u Skupštini, tražeći da Vlada Crne Gore poništi odluku o priznanju.\nOštre ocjene na račun Vlade zbog priznanja Kosova stizale su i od brojnih drugih organizacija koje štite interese srpskog nacionalnog bića u Crnoj Gori i godinama poslije priznanja Kosova.\nU septembru ove godine sve te organizacije, koje imaju dobre odnose sa Amfilohijem, dobile su zajednički krov, odnosno sjedište u Srpskoj kući koja je u potpunosti finansirana od novca Vlade Srbije sa 3,4 miliona eura. Pare su opredeljene u periodu dok je Aleksandar Vučić bio premijer Srbije.\nDirektor Srpske kuće Emilo Labudović, koji je i potpredsjednik Nove srpske demokratije (NOVA), inače članice DF-a, za Radio Slobodna Evropa (RSE) kaže da o pitanju ovog aktuelnog sukoba ne želi da bira stranu.\n– Najiskrenije, mislim da je to unutrašnja stvar Republike Srbije i SPC, i ne vidim niti razlog, niti neku moju poziciju i opravdanost da na bilo koji način komentarišem ili dajem podršku jednoj ili drugoj strani. Radi se o dvije jake institucije koje predstavljaju srpski narod u najširem njegovom poimanju koje će naći zajednički jezik – kazao je Labudović.\nCrna Gora između Amfilohija i Vučića RASKORAK Srbi u Crnoj Gori Srbi\nSlatkiši koji nemaju ni jednu jedinu kaloriju\nUPOZORENJE: Vreli talas u Evropi, toplo do 42 stepena\nU ROKU 15 DANA IZGUBIT ĆETE 5-8 KILOGRAMA


Nove investicije u Republici Srpskoj: Grupacija EFT gradi hidroelektranu Ulog na Neretvi – Vrijednost projekta 100 mil. EUR - Akta.ba\nNove investicije u Republici Srpskoj: Grupacija EFT gradi hidroelektranu Ulog na Neretvi – Vrijednost projekta 100 mil. EUR\n01.09.2009. 09:30 / Izvor: Fokus\nVlada Republike Srpske donijela je odluku o dodjeli koncesije energetskoj kompaniji EFT za izgradnju hidroelektrane Ulog na rijeci Neretvi.\n"Zadovoljni smo ovom odlukom Vlade Republike Srpske. EFT je vodeći investitor u elektroenergetskom sektoru Bosne i Hercegovine, a posljednjih godina svojim ulaganjima i rezultatima pokazali smo se kao pravi partner za razvoj ovdašnje elektroenergetike. U kombinaciji s termoelektranom Stanari, HE Ulog obezbijediće EFT-u veću fleksibilnost u proizvodnji električne energije", rekao je Zlatan Matko, direktor investicija u EFT grupaciji.\nNa osnovu prethodne studije izvodljivosti, hidroelektrana Ulog biće koncipirana kao klasično derivaciono postrojenje. Sačinjavaće ga dva agregata, instalisane snage od 35 megavata, koji će godišnje proizvoditi 76 gigavat-časova električne energije.\nUkupna vrijednost investicije je oko 100 miliona eura.\n"Odmah pristupamo prvoj fazi projekta, koja između ostalog podrazumijeva izradu detaljne studije izvodljivosti, dopunskih geoloških projekata, izradu regulacionog plana i izradu tendera za nabavku neophodne opreme. Kao i u slučaju TE Stanari, cijeli projekat biće sproveden u skladu s direktivima Evropske unije o zaštiti životne sredine. Ovu fazu projekta završićemo za godinu dana", naveo je Matko.\nPored izgradnje objekta, projekat predviđa izradu saobraćajnice i izgradnju 110 kilovoltnog dalekovoda od HE Ulog do TS Kalinovik.\nPo planiranoj dinamici, probno puštanje u rad HE Ulog očekuje se 2013. godine.\n"Ulog je jedina varoš u Republici Srpskoj do koje nema asfalta. Ovdje je nekada živjelo osam i po hiljada ljudi, a danas nas je ostalo ukupno 19 stanovnika. S početkom radova i asfaltiranjem puta očekujem da će nam se neko i vratiti", kazao je predsjednik Mjesne zajednice, Mlađen Mijanović.


Datum objave: 12.07.2019 14:51 | Autor: Ministarstvo nauke\nImajući u vidu da je u toku proces programiranja pretpristupnih fondova (IPA) za 2020. godinu, predstavnici Ministarstva nauke susreli su se danas, 12. jula 2019. godine u prostorijama Ministarstva sa ekspertskim timovima - S3 fokusnim grupama koji su bili uključeni u proces izrade Strategije pametne specijalizacije Crne Gore (S3), koja je na Vladi usvojena 20. juna 2019. godine iz oblasti: Održivi i zdravstveni turizam i Održiva poljoprivreda i lanac vrijednosti hrane.\nCilj sastanaka je bila razmjena informacija i mišljenja kako bi proces programiranja, a kasnije i implementacije IPA bio što kvalitetniji, a u kontekstu realizacije programa i projekata u okviru prioritetnih oblasti iz Strategije S3, kroz dva Sektora IPA: „Konkurentnost i inovacije“ i „Obrazovanje, zapošljavanje i socijalne politike“.\nSastanke je otvorio dr Darko Petrušić, generalni direktor Direktorata za naučnoistraživačku djelatnost Ministarstva nauke, koji se osvrnuo na rad experata u procesu izrade S3, ističući da bi, kroz obezbjeđenje podrške Evropske komisije Crnoj Gori, u vidu IPA projekata, značajan segment S3 u dijelu jačanja ljudskih resursa i u oblasti konkurentnosti i inovacija, u prioritetnim oblastima definisanim S3, mogao biti podržan. Zajedno sa podrškom koju će Ministarstvo nauke, u ovom dijelu, dati sa nacionalnog nivoa, IPA aktivnosti, po njegovim riječima, predstavljaju dobru nadogradnju realizaciji prioriteta i ostvarivanju ciljeva predviđenih S3.\nNačelnica Direkcije za nacionalne programe, Jelena Šaranović je istakla da je u pripremi izrada Akcionog plana za period 2019-2020, koji će pratiti realizaciju Strategije pametne specijalizacije, te da bi u tom kontekstu, kao i kontekstu IPA, trebalo razmišljati o aktivnostima koje se trebaju realizovati za dati vremenski period.\nNačelnica Direkcije za međunarodnu saradnju i evropske integracije Ministarstva nauke, mr Smilja Kažić Vujačić je informisala prisutne o dosadašnjim, tekućim ali i planiranim aktivnostima Ministarstva u gore pomenutim sektorima, ističući značaj podrške EK kroz IPA za realizaciju prioriteta iz Strategije pametne specijalizacije, koji, u krajnjem, predviđaju podršku razvoju crnogorske ekonomije.\nSa strane članova oba ekspertska tima, posebno je ukazano na značaj razvoja biznis zajednice u Crnoj Gori, ali i na značaj učešća akademske zajednice u kontekstu razvoja biznis ideja. U tom smilslu, istaknuto je da je predloženi koncept IPA prihvatljiv i predstavlja dobru mogućnost za jačanje saradnje akademske i biznis zajednice, te komercijalizaciju novih ideja. Zaključeno je da bi u narednom periodu trebalo raditi na zajedničkim projektima, kao rezultat saradnje svih resora uključenih u S3. Dodatne inpute i mišljenja članova S3 fokusnih grupa, Ministarstvo nauke očekuje do 25. jula t.g.\nSlični sastanci biće organizovani u narednom periodu kada se planira održavanje sastanka sa Visokim programskim službenicima (SPO) iz resornih Ministarstava, radi jedinstvenog pristupa programiranju i realizaciji prioriteta iz Strategije pametne specijalizacije.


NOVA SEDNICA SKUPŠTINE GRADA BEOGRADA\nZamenik predsednika Skupštine grada Zoran Alimpić zakazao je za danas 12. sednicu gradskog parlamenta. Na dnevnom redu sednice naći će se Predlog odluke o pravima deteta u oblasti finansijske podrške porodici sa decom, Predlog odluke o finansijskoj pomoći penzionerima, Predlog odluke o mreži osnovnih škola u Beogradu, Predlog odluke o finansiranju nastavnika razredne nastave angažovanih za obavljanje poslova u produženom boravku učenika 3. i 4. razreda osnovnih škola, kao i Predlog rešenja o dodeli naziva ulica, pasaža i platoa. Ove tačke su bile i na dnevnom redu prošle sednice, ali o njima nije raspravljano, pa će zbog važnosti odluka za građane Beograda, one ponovo biti pred odbornicima.\nOdluka o utvrđivanju mreže škola prvi je korak da se izdvojeno odeljenje u Ovči odvoji od matične škole "Vasa Pelagić" iz Koteža u samostalnu osnovnu školu pod nazivom "Kraljica Marija". Za to su ostvareni uslovi pošto je sredstvima grada prošle godine kompletno rekonstruisana školska zgrada. Većina učenika koji će pohađati novu školu živi u naselju u neposrednoj blizini, tako da se osnivanjem samostalne škole izlazi u susret potrebama dece i inicijativi njihovih roditelja.\nNa dnevnom redu naći će se, između ostalog, i predlog da jedna ulica na Novom Beogradu dobije ime po Srđanu Aleksiću, srpskom junaku koji je ubijen u Trebinju 1993. braneći svog sugrađanina, muslimanskog civila. Inicijativu za dobijanje naziva ulice podnela je ekipa filma "Krugovi", inspirisana herojskim delom Srđana Aleksića. Na teritoriji opštine Savski venac jedna ulica poneće naziv Rajka Mitića, Stari grad dobiće Čavketov pasaž, a Vračar plato Soje Jovanović. Nove nazive ulica dobiće i opštine Zvezdara, Čukarica, Voždovac, Zemun i Stari grad.\nIzvor: Vebsajt Grada Beograda, 14.10.2013.


Priština na PROTESTIMA ZBOG JEREMIĆA - Nova Borba\nPriština na PROTESTIMA ZBOG JEREMIĆA\nDva odvojena protestna okupljanja zakazana su u Prištini protiv kandidature Vuka Jeremića za generalnog sekretara Ujedinjenih nacija, piše "Danas".\nProtesti su zakazani uz obraloženje da bi, ukoliko bi on nasledio Ban Ki Muna na toj funkciji, prijem Kosova u UN bio blokiran narednih 10 godina.\nPrvi protest će se održati u subotu 27. avgusta, pred najnovije glasanje o kandidatima za šefa UN koje je zakazano za ponedeljak 29. avgust, i organizuju ga politički aktivisti, uz podršku stranaka.\nOrganizator tog protesta Jeta Beriša je izjavila portalu Balkan insajt da smatra da je Jeremić najveći antialbanski političar i da ako on postane generalni sekretar UN Kosovo neće moći da postane članica svetske organizacije.\nOna je ocenila da Jeremić ima šanse da bude izabran na mesto šefa UN na kome bi mogao da ostane 10 godina.\n"Balkan insajt" podseća i da je ranije ministar spoljnih poslova Kosova Enver Hodžaj izjavio da je Jeremić lobirao protiv međunarodnog priznanja Kosova i suprotstavljao se američkoj i politici EU o Kosovu.\nOcenio je i da je Jeremić "najmanje odgovarajući kandidat" za generalnog sekretara UN i da nema "miroljubivi karakter" kakav bi osoba na toj funkciji trebalo da ima.\nDrugi protest su, prema pisanju prištinskih medija, najavile organizacije žena sa Kosova za subotu 3. septembar i za njega imaju podršku organizacija majki i žena žrtava rata u Bosni i Hercegovini.\nOrganizacije Feminizam, Vomen, Savez žena Kosova i Majke su saopštile da su dobile podršku organizacije Majke Srebrenice i Žepe koje su poslale protestno pismo svim članicama Saveta bezbednosti zbog kandidature Jeremića.\nU saopštenju, koje prenose prištinski mediji, se ocenjuje da će Kosovo izgubiti mogućnost da postane članica UN ako Jeremić bude postavljen na mesto generalnog sekretara UN.\n"Za dobrobit svih mučenika, zarad svih albanskih majki obučenih u crno, svih silovanih devojaka i žena i zbog svih kosovskih porodica koje još nisu pronašle ostatke rodbine nestale tokom rata pozivamo vas na masovni protest u subotu, 3. septembra, 2016. godine", kaže se u saopštenju.


Investicija a ne trošak\nUgradnjom SOLARNIH SISTEMA za zagrevanje vode ostvaruju se značajne uštede u potrošnji električne energije. Period otplate investicije kreće se od 2 do 7 godina što zavisi od raznih parametara. Garantni rok panela koje SORABI RS ugradjuje u svoje sisteme je 15 godina dok iskustvo govori da im je realni vek trajanja duži od 25 godina. Činjenica da je sunčeva energija potpuno besplatna i da je vek trajanja solarnih sistema značajno duži od perioda otplate investicije, govori u prilog tome da se instalacijom sistema za zagrevanje sanitarne vode zaista ostvaruju velike uštede. Iskustvo pokazuje da su računi za struju kod korisnika u domaćinstvima smanjena za najmanje 50%, dok se uštede u restoranima kreću i preko 70%. Bojleri su najveći potrošači sve skuplje i skuplje električne energije.\nNajjeftinije grejanje prostorija\nNamena naših solarnih sistema nije ograničena samo na zagrevanje sanitarne vode. Sve sunčaniji zimski periodi na našem području omogućavaju ugradnju solarnih sistema za zagrevanje stambenih i poslovnih prostora. Ovi hibridni sistemi rade u kombinaciji sa drugim, automatski kontrolisanim, energentima kao što su pelet, struja, naftni derivati, sečka i dr. Potrošnja energenata se značajno smanjuje jer se oni koriste samo za dogrevanje vode koja je prethodno zagrejana sunčevim zracima koji su potpuno besplatni. Kako svake godine cene konvencionalnih energenata rastu, instalacija solarnog sistema grejanja će biti sve isplatljivija. Iz istog razloga će se skratiti i period otplate sistema.\nSolarni Bojleri - Termosifon more_vert\nSolarni Bojleri close\nTermosifon ili sistem sa prirodnom cirkulacijom je najjednostavnija vrsta sunčevog toplovodnog sistema za zagrevanje sanitarne vode.\nSolarni Sistemi Split more_vert\nSolarni Sistemi Split close\nSPLIT sistemima je moguće obezbediti velike količine tople vode za hotele, restorane, motele, bolnice, stacionare i druge objekte.\nGrejanje Prostora more_vert\nSolarno Grejanje Prostora close\nSOLARNI sistemi za GREJANJE PROSTORA u velikoj meri se oslanjaju na SPLIT sisteme za zagrevanje sanitarne vode. Kubikaža grejnog prostora odredjuje kapacitet sistema koji je neophodan za njegovo zagrevanje.


Srbiji ostaje motanje kablova: Razvoj farova za Mercedes otišao u Sofiju - Nova ekonomija\nSrbiji ostaje motanje kablova: Razvoj...\nKljučni dobavljač farova za Mercedes, kompanija Odelo Farba, koja je prošle godine najavila ulaganje u fabriku farova u Bugarskoj, zvanično je otvorila razvojni centar u Sofiji, javila je bugarska agencija Novinite.\nOdelo Bugarska će raditi na projektima istraživanja za zadnja svetla automobila. Gotovi proizvodi će biti u masovnoj proizvodnji dve godine nakon početne faze projektovanja.\nPrema informacijama kompanije, stručnjaci R&D centra će raditi na komponentama za vidljivost. Do sada je u razvojnom centru angažovano 10 visoko kvalifikovanih inženjera, koji su već počeli sa radom na projektu prvog klijenta.\n"Do kraja ove godine, očekuje se da se tim poveća na 20 i dostigne ukupno 40 zaposlenih u naredne tri godine, radeći u nekoliko disciplina, kao što su mehanički dizajn, optika, hardverska elektronika, softverska elektronika i testiranje", saopštio je Odelo Bugarska.\nKompanija je dobila podršku vlade, ali nije objavljeno i kakvu.\nOdelo je vodeći snabdevač farova za velike proizvođače automobila kao što su Daimler, BMV, Audi, VV, Renault, Toiota i drugi. Kompanija ima fabrike u Nemačkoj, Sloveniji, Turskoj i Kini, kao i razvojne centre u Štutgartu i Bursi.\nPROČITAJTE JOŠ: MOTAMO KABLOVE JER NE UMEMO SA MAŠINAMA\n23.01.2020. u 15:12\nOvo su TOP izvoznici u Srbiji\nPod kojim uslovima će se iznajmljivati radnici ...\nFrancusko-nemački konzorcijum dobio koncesiju z...


Omcafe donira Crvenom krstu Srbije | Crveni Krst Beograd\nOmcafe donira Crvenom krstu Srbije\nDinar za oporavak dece\nDinar od svakog kupljenog pakovanja tradicionalne Omcafe RIO ili PREMIUM kafe 100g,200g i 500g ići će u Program oporavka socijalno najugroženije dece Crvenog krsta Srbije. U pitanju je humanitarna akcija pod nazivom „Omcafe i Crveni krst Srbije za oporavak dece“ koju je, povodom 13. novembra, Svetskog dana dobrote (The World Kindness Day) pokrenula kompanija Omcafe.\nAkcija počinje danas i trajaće do 14. januara 2015. godine. Na svakom Omcafe pakovanju tradicionalne RIO i PREMIUM kafe 100g, 200g i 500g nalazi se oznaka „Kupovinom ovog pakovanja donirate 1 dinar za Crveni krst Srbije“.\nPredsednik Crvenog krsta Srbije, prof dr Dragan Radovanović, izjavio je: “U našem odmaralištu Crvenog krsta Srbije “Krista Đorđević” u Baošiću, zahvaljujući prilozima donatora, letnje dane zajedno provode deca korisnici narodnih kuhinja, đaci pešaci, deca iz enklava na Kosovu i Metohiji, najbolji đaci iz romskih sredina i mnoga druga socijalno ugrožena deca. Reč je o deci koja na drugi način ne bi mogla da dođu na more i provedu neke lepe trenutke svoga detinjstva koje će pamtiti celog života, zaborave na ružnu i tešku svakodnevnicu i sa nadom da postoji i bolja budućnost”.\nSredstva prikupljena tokom akcije „Omcafe i Crveni krst Srbije za oporavak dece“ biće iskorišćena za oporavak socijalno najugroženije dece, a program je koncipiram tako da deci pruži, osim prilike da budu na moru, učešće u edukativnim, sportskim i kulturnim sadržajima. Prostrani “Dečji trg” u okviru odmarališta mesto je gde se odvijaju radionice nakon prepodnevnog boravka na plaži. Mladi edukovani volonteri Crvenog krsta vode radionice promocije humanih vrednosti, prve pomoći, prevencije trgovine ljudima, kao i filmsku, novinarsku, dramsku, kompjutersku radionicu. Tokom boravka deca imaju četiri obroka dnevno (ovi mališani su uglavnom navikli na jedan obrok i to iz narodne kuhinje), a o njihovoj bezbednosti brinu pedijatar, stručno osoblje i edukovani volonteri.\n„Kompanija Omcafe želi da motiviše potrošače da kupovinom kafe pomognu deci, svojim komšijama i sugrađanima koji žive na ivici egzistencije“ – izjavio je prilikom potpisivanja ugovora o donaciji direktor kompanije Omcafe, Nenad Ćeha.


Pajtić: Prva pobeda evropske opcije u Odžacima | Autonomija\nPajtić: Prva pobeda evropske opcije u Odžacima\nPotpredsendik Demokratske stranke (DS) Bojan Pajtić izjavio je da je pobeda Koalicije za evropske Odžake na vanred…\nPotpredsendik Demokratske stranke (DS) Bojan Pajtić izjavio je da je pobeda Koalicije za evropske Odžake na vanrednim izborima u toj vojvođanskoj opštini „istorijska“ i rekao da DS već večeras može da formira parlamentarnu većinu u lokalnoj skupštini.\n„Ovo je istorijska pobeda zbog toga što u Odžacima nikada nije pobedio nijedan proevropski kandidat ili koalicija“, rekao je Pajtić agenciji Beta.\nOn je podsetio da je i nekadašnja koalicija DOS u jesen 2000. godine „do nogu“ bila potučena u Odžacima, iako je tada pobedila u gotovo svim vojvođanskim opštinama.\nPajtić, koji je i predsednik vojvođanske vlade, rekao je da DS ima „više nego dovoljno odbornika“ za formiranje parlamentarne većine u Skupštini opštine Odžaci i dodao da će većina biti formirana sa koalicionim partnerima sa republičkog i pokrajinskog nivoa vlasti.\n„I ovi rezultati još jednom dokazuju da DS uživa podršku velike većine građana u svim gradovima i opštinama u Vojvodini. Takođe, jasno je i da su neosnovane teze o ekspanziji Srpske napredne stranke“, kazao je Pajtić.\nNaveo je da je u poslednjih godinu i po dana održano devet vanrednih izbora i dodao da je DS pobedila u sedam a SNS u dve opštine.\n„Pobeda je utoliko značajnija jer je izlaznost bila rekordna – čak 72 odsto“, rekao je Pajtić.\nPrema preliminarnim rezultatima izbora, Koalicija za evropske Odžake predvođena DS-om osvojila je blizu 35 odsto glasova, a SNS oko 22 odsto.\nKoalicija Socijalističke partije Srbije, Partije ujedinjenih penzionera Srbije i Jedinstvene Srbije, koalicionog partnera DS-a na na nacionalnom nivou, osvojila je blizu 11 odsto glasova.\nOpozicione Srpska radikalna stranka osvojila je blizu 10, a Demokratska stranka Srbije 9,3 odsto.\nIzborni cenzus prešla je i G17 plus, takođe koalicioni partner DS-a na državnom nivou, osvojivši nešto više od šest odsto, kao i Romska demokratska partija koja je osvojila oko 3,5 odsto glasova.\nKoaliciju za evropske Odžake-Boris Tadić činili su DS, Demohrišćanska stranka Srbije, Liberalno-demokratska partija i Srpski pokret obnove.\nLSV: Žalosno da ekstremisti napadaju na ulicama u Srbiji\n(Pod) razno (1.531) Autonomija (15.042) Antidiskriminacija (69) Autori (2.222) Aleksandar Kocić (47) Aleksandra Bosnić (11) Ana Lalić (11) Branislava Opranović (34) Dinko Gruhonjić (79) Dragana Rakić (20) Đerđ Konrad (49) Igor Besermenji (190) Jan Briza (11) Larisa Inić (34) Laslo Vegel (387) Milivoj Bešlin (7) Miloš Vasić (82) Mirko Đorđević (146) Natalija Jakovljević (11) Nedim Sejdinović (37) Nora Hicko (6) Pavel Domonji (43) Pavle Radić (273) Tamara Kaliterna (85) Teofil Pančić (75) Tihomir Novak (100) Zlatko Jelisavac (344) Civili (138) Kultura (1.053) Marginalci (1.274) Ogledalo (3.786) Stav (1.458) Stvarni ljudi (15) Utočište: Nacionalizam (1.386) Živeti zajedno (22) Beta (8) Blogeraj (25) English (24) Documents (1) Interview (6) News (7) Views (10) Intervju (874) Izbori (241) Izdvajamo (3.346) Karikatura nedelje (142) Mladi i mediji (13) Planeta (1.863) Podsetnik (31) Region (1.948) Šta s’ to rek’o! (431) Vesti (4.747) Vesti čitalaca (6) Video (11) Vojvodina (13.626) Aktuelno (7.058) Decentralizacija (209) Dijalozi (15) Dokumenti (74) Ekonomija (803) Evropa u Vojvodini (44) Lokalne samouprave (550) Pogledi (734) Seminari (13) Tribine (30)\nAntonijević: Vlast da prestane da osniva organizacije koje opstruišu konstruktivan rad\nLSV Nenadu Popoviću: Umesto dogodine u Prizrenu, naučite reč Vojvodina\nBivši članovi PSG-a: Većina ljudi čeka artikulisanu politiku, sporazum sa narodom je nedorečen\nVojvođanska partija: Nećemo sa Savezom za Srbiju, ali ćemo formirati Vojvođanski front\nSavet protesta u Subotici oštro kritikovao gradonačelnika Labana\nPoslanici LSV podneli Rezoluciju o Vojvodini i Zakon o finansiranju Vojvodine\nAndrejić: Dijabolično razmišljanje na vrhu države\nDanas šesti protest Jedan od pet miliona u Novom Sadu, priključili se studenti i Limanci


(VIDEO) Kulovićev projektil obilježio prethodno kolo Prve lige Federacije Bosne i Hercegovine\nFoto: FK Rudar Kakanj\nFudbaleri Rudara i Mladosti remizirali su 1:1 prethodnog vikenda u 13. kolu Prve lige Federacije Bosne i Hercegovine, a meč je obilježio fenomenalan gol Vedina Kulovića.\nTim Rudara je stigao do vođstva u 73. minutu, kada je Kulović primio loptu na oko 25 metara, vodio je do vrha šesnaesterca i onda ispalio projektil kog golman domaće ekipe nije mogao zaustaviti i bilo je 1:0.\nGol za izjednačenje postigao je Anel Dedić u 81. minutu i taj duel je završen rezultatom 1:1 i Rudar se nalazi na desetom mjestu sa 17 bodova, dok je Mladost posljednja sa osam bodova.\nInače ovo je treći gol Kulovića u ovoj sezoni u deset odigranih duela.\nPrethodni članakRadonjić: ”Marković nije uradio trening i nije registrovan, vidjećemo šta i kako dalje”\nNaredni članakRatković u posljednjoj sekundi donio bod Leotaru protiv Izviđača u Ljubuškom


Bosna i Hercegovina više nije na listi sigurnih zemalja - TU magazin\nBosna i Hercegovina više nije na listi sigurnih zemalja\nEvropska unija je Bosnu i Hercegovinu skinula sa liste „sigurni država“ za putovanja tokom pandemije koronavirusa\nBosna i Hercegovina je poslednja zemlja iz regiona koja je skinuta sa liste „bezbednih zemalja“ od strane Evropske unije. U septembru mesecu je zbog porasta broja zaraženih ukinut ovaj status svim zemljama okruženja, što znači da državljani zemalja regiona više ne mogu da putuju u EU ukoliko nemaju važan razlog.\nSva putovanja u Evropsku uniju koja nisu poslovna ili nemaju neki važan razlog iz trećih zemalja kojim pripada i Srbija, podležu određenim ograničenjima u zavisnosti od preporuka EU, a koje se baziraju na praćenju epidemiološke slike u tim zemljama. Ova ograničenja se najviše odnose na osobe koje nisu imunizovane, odnosno nisu primile vakcinu.\n„Sigurne zemlje“ su one koje imaju do 75 zaraženih na 100.000 stanovnika u poslednjih 14 dana, a osim Bosne i Hercegovine, novom listom je status „sigurne zemlje“ izgubila i Moldavija, a na listu dodate Čile, Kuvajt i Ruanda\nPrethodni tekstPreko Google pretraživača do održivih hotela\nSledeći tekstMorski plodovi iz laboratorije


Svet - Novosti dana - 09.04.2019 | Sputnjik Srbija\n03:42 26 Oktobar 2020\nPredsednik Ukrajine Petro Porošenko je izjednačio sebe sa ruskim liderom Vladimirom Putinom. Verovano misli da će time, uoči drugog kruga izbora, uplašiti svog rivala Vladimira Zelenskog, piše „Rambler“.\nAmerički državni sekretar Majk Pompeo je zapretio Egiptu da će se suočiti sa sankcijama ukoliko kupi ruske avione Su-35.\nJenisejski Sibir — investicije koje podstiču razvoj Arktika\nNa Međunarodnom arktičkom forumu koji se ovih dana održava u Sankt Peterburgu, a prisustvuju mu gosti iz brojnih regiona Rusije i država Evrope, predstavljen je i projekat razvoja Arktika pod nazivom „Jenisejski Sibir“.\nMrtva trka u Izraelu: Glavni rivali proglasili pobedu\nPremijer Izraela i njegov glavni konkurent Beni Gac proglasili su pobede na parlamentarnim izborima i saopštili da nameravaju da formiraju vladu.\nPrvi rezultati: Netanijahu gubi na izborima u Izraelu\nOpozicioni blok „Kahol-Lavan“ koji predvodi Beni Ganc vodi na parlamentarnim izborima u Izraelu ispred „Likuda“ premijera Benjamina Netanijahua za jedan mandat, pokazuju preliminarni rezultati.\nZvanični predstavnik Libijske nacionalne armije maršala Halifa Haftara, brigadni general Ahmed el Mismari optužio je Vladu nacionalnog jedinstva Fajeza Saradža da je sklopila sporazum sa terorističkim grupama.\nNemački farmaceutski gigant „Bajer“ ukinuće 4.500 radnih mesta na domaćem tržištu, saopšteno je iz kompanije.\nSofija se plaši novog talasa migranata\nMinistar odbrane Bugarske Krasimir Karakačanov smatra da treba reagovati brzo i odlučno ako dođe do opasnosti od upada migranata na teritoriju Bugarske, u nameri da nastave put ka zemljama Zapadne Evrope, piše BTV.\nGrupa mađarskih biznismena i političara bliskih mađarskom premijeru Viktoru Orbanu osnovala je u Londonu novinsku agenciju pod imenom "V4NA", čiji će fokus biti na centralnoj i istočnoj Evropi, piše Rojters.\nParlament Velike Britanije odobrio odlaganje „bregzita“ za 30. jun\nDonji dom Parlamenta Velike Britanije usvojio je plan premijerke Tereze Mej o odlaganju datuma izlaska iz EU sa 12. aprila na 30. jun 2019. godine.


Raste ruski uticaj u Srbiji, podrška EU opada: 80 odsto anketiranih podržava otvaranje ruskih baza u Srbiji | WebTribune\nHome U FOKUSU Raste ruski uticaj u Srbiji, podrška EU opada: 80 odsto anketiranih podržava otvaranje ruskih baza u Srbiji\nRuski uticaj u Srbiji se širi i raste, dok je podrška evropskim integracijama opala na manje od 50 odsto.\nOvo je rečeno na konferenciji o ruskom uticaju na stabilizaciju, demokratizaciju i evropske integracije Srbije, koji je organizovao Centar za evroatlantske studije (CEAS).\nKonferencija je počela minutom ćutanja, kako bi se odala počast stradalim srpskim službenicima u američkim vazdušnim napadima u Libiji, kao i Ukrajincima koji su pre dve godine “krenuli u borbu za Ukrajinu”.\nPred početak konferencije, dvadesetak predstavnika NKPJ iz SKOJ protestovalo je protiv njenog održanja zbog, kako navode, predstavnika Ukrajine koji učestvuju na skupu i sporazuma koji je Srbija potpisala sa NATO.\nDirektorka CEAS Jelena Milić ocenila je da je primarni cilj Rusije u regionu Zapadnog Balkana da se zaustavi proces stabilizacije i demokratizacije, što bi umanjilo značaj i privlačnost evropskih integracija.\n“Klima u Srbiji je takva da njome hara ‘savršena bura’ ruskih interesa koji žele da spreče Srbiju u procesu demokratizacije, stabilizacije i evropskih integracija, a sa druge strane postoje interesi u vladajućoj strukturi koji ne žele da vide Srbiju u politički zahtevnoj Evropskoj uniji”, naglasila je Milić.\nOna je dodala da se ceo koncept sistema vrednosti zapadnih zemalja diskredituje, dok se Rusija, kako je navela, sprema da oteža primenu Briselskog sporazuma.\nMilić je ocenila da “više niko ne može da ospori pad evropskih integracija Srbije” do čega je dovelo, kako je objasnila, ne samo to što javnost vidi šta se dešava u EU, posebno kada je reč o izbeglicama, već i uticaj medija na javno mnjenje i kontradiktorne poruke državnog vrha kako nas EU ocenjuje i zahteva nove uslove.\n“Novi faktor podrivanja podrške EU je sve vidljivija proputinovska opozicija u Srbiji”, rekla je ona i ukazala da takva opozcijia nikad ranije nije postojala.\nDirektorka istraživanja javnog mnjenja “EU, Rusija, SAD: predstave i preferencije građana Srbije od 18 do 35”, koji je realizovao Ipsos, Svetlana Logar istakla je da su istraživanja te agencije u poslednje dve godine pokazala da raste broj građana u Srbiji koji imaju dobar utisak o Rusiji.\nOna je dodala da navedeno istraživanje koje je početkom februara sprovedeno na reprezentativnom uzorku od 615 ispitanika, pokazalo da mladi preferiraju Zapad u odnosu na Rusiju kada su u pitanju kultura, zabava, školovanje, posao, zdravstveni sistem, model zemlje, životni standard i sloboda medija i govora…\nNa protestu ispred hotela “Metropol”, gde je konferencija održana, demonstranti su nosili zastave i transparente sa natpisima “Smrt fašizmu – sloboda narodu”, “Jelena Milić podržava fašizam”, “Solidarnost sa KP Ukrajine” i uzvikivali “NATO fašisti” i “NATO ubice napolje iz Srbije”.\nPrvi sekretar SKOJ Aleksandar Djenić rekao je da okupljeni smatraju da se tim skupom propagira fašizam u Srbiji i da Srbija mora da prekine diplomatske odnose sa Ukrajinom dok je tgamo na vlasti, kako je nazvao, “vojno fašistička hunta”.


Udovičić: Mora da se popravi igra u odbrani : Nadlanu.com\nUdovičić: Mora da se popravi igra u odbrani\n"Loše smo počeli, pa onda bolje igrali. Moramo da ispravimo mnoge stvari u odbrani: primali smo lake golove, jer će nas ozbiljniji rivali kazniti", rekao je Udovičić posle utakmice u Londonu.\nSrbija će u trećem kolu Grupe B igrati protiv Crne Gore, u četvrtak u 15.10, a Udovičić je ocenio da ta utakmica nije bitnija od preostale dve sa SAD i Rumunijom.\n"Meč sa Crnom Gorom je bitan, ali ništa bitniji od onih protiv SAD ili Rumuna. Sve opcije su u igri, raspored je takav da se ništa neće promeniti posle te utakmice. Najvažnije je četvrtfinale. S kim god tu da igramo bićemo favoriti i od toga ne možemo pobeći", kazao je selektor srpksih vaterpolista.\nUtakmici je, pored velikog broja navijača, prisustvovao i princ Vilijam, a selektor Srbije je istakao da mu je drago zbog toga jer to znači da je vaterpolo bitan sport Britancima.\n"Nismo znali da je princ Vilijam bio na utakmici, ali mi je drago što jeste, jer to znači da je vaterpolo bitan Britancima. Ako mene pitate, uvek sam za to da se sport razvija pre u Engleskoj nego u Tunisu, bez ikakve uvrede. Za to su, naravno, potrebna finansijska ulaganja", istakao je Udovičić.\nKapiten reprezentacije Srbije Vanja Udovičić rekao je da je njegova ekipa, posle grešaka na startu, dominirala u drugom delu meča.\n"Bilo je mnogo grešaka na startu, ali smo u drugom delu uspostavili kontrolu, vratili se u sistem i dominirali. Bitno je da smo vratili ritam iz prvog meča protiv Mađara. Utakmica sa Crnom Gorom rešava mnoge dileme i nadam se da ćemo je odigrati agresivno", rekao je Vanja Udovičić.\nStefan Mitrović je kazao da ohrabruje ritam u drugom delu utakmice.\n"Znali smo kakav je Britanija protivnik, ali ipak nismo bili skoncentrisani. Ohrabruje ritam u drugom delu meča i odbrana. U dobrom trenutku je došao ovaj meč jer smo imali aktivan odmor pred sledeći duel koji će biti intenzivan u fizičkom smislu i sigurno do kraja neizvestan", kazao je Mitrović.\ndejan udovičićolimpijske igre 2012vaterpolo


Rakić: Ko je nalagodavac nezakonite smene ombudsmana? - Ritam Grada - vesti Kragujevac\nNaslovna Politika Rakić: Ko je nalagodavac nezakonite smene ombudsmana?\nRakić: Ko je nalagodavac nezakonite smene ombudsmana?\nPovodom smene dosadašnje ombudsmanke Vesne Stojadinović odbornik u Skupšini grada Kragujevca Slađan Rakić oglasio se saopštenjem za javnost.\nSaopštenje odbornika Rakića prenosimo u celosti:\n“Ukoliko šef kaže da mora, onda izgleda tako mora i da bude. Po kratkom postupku smenjivanje ombudsmana čime je prekršen Ustav Republike Srbije i postavljanje novog ombudsmana. Međutim, nameće se pitanje ko to diriguje ili bolje rečeno da li neko još uvek deluje, samo iz senke?\nNa poslednjoj sednici Skupštine grada, odbornik Slađan Rakić i član Izvršnog odbora Saveza 90/Zelenih Srbije ukazao je na normativne akte koji su ovim putem prekršeni. Vesna Stojadinović je na zakonit način stupila na funkciju 30.12.2019. godine čiji je mandat trebalo da traje do januara 2025. godine. Međutim, glasanjem većine odbornika ona je smenjena pre isteka mandata.\nPredsednik Skupštine raspisao je u novembru izbor za novog lokalnog ombudsmana dodajući član 41a – “ Predsednik Skupštine raspisaće Javni poziv, svim zainteresovanim licima da se prijave za kandidata za lokalnog ombudsmana, odnosno zamenika lokalnog ombudsmana, do 13.decembra 2021. godine, kao roka ne dužeg od 30 dana, od dana stupanja na snagu ove odluke…”\nNužno se nameće pitanje na koji normativ se pozvao predsednik Skupštine da kada uvede naknadno novu odluku u proceduru izbora prestaje da važi mandat ranije izabranog lica? Pomenuti član 41a nije u skladu sa članom 197. Ustava – “Zabrana povratnog dejstva zakona i drugih opštih akata”, što je gospodin Petrašinović, po struci pravnik, trebalo da zna. Ocenu ustavnosti ovakvog čina doneće Ustavni sud Republike Srbije, a ja sam apelovao na odbornike da će situacija biti ista kao kada je biran Nemanja Dimitrijević za direktora JKP Šumadija, a Apelacioni sud dao potvrdu da on ne ispunjava zakonske uslove za postavljenje.\nKome je to i zašto odjednom zasmetala Vesna Stojadinović? Ne može da joj se oprosti što je radila u interesu građana što i jeste njena osnovna funkcija čime se zamerila gradskoj vlasti. Novopostavljeni ombudsman je Jelena Milivojević, inače nekadašnji savetnik za pravne poslove Gradonačelnika Radomira Nikolića u periodu od jula 2016. godine do 26. septembra 2019. godine kako se navodi u zvaničnoj biografiji dostupnoj na sajtu grada. Već je jasno unapred čiji će se interesi zastupati i štititi u budućnosti.\nŠtiteći interese građana Vesna Stojadinović ukazala je na nezakonite radnje direktorke JSP Kragujevac Snežane Ćirković, inače već poznato bliske osobe Radomira Nikolića. U januaru 2020. godine Vesna Stojadinović je uputila niz preporuka ovom preduzeću kako bi se zaštitili interesi građana Kragujevca. To je izgleda bio prvi okidač kada se upustila u to da daje preporuku da se ne pokreće sudski postupak kod Javnih izvršitelja za 3399 Kragujevčana radi naplate duga nižeg od 2000 dinara. Međutim postupak je pokrenut i građani su utuženi, dok je logičnije bilo postupati po njenoj preporuci da im se uputi opomena, a ne da se na njihov teret pored glavnog duga koji je manji dodaju i troškovi izvršenja koji u proseku iznose od 12 000 do 19 000 dinara. Osnovnom sudu u Kragujevcu je takođe podneto 5.308 tužbi korisnika usluga Sistema objedinjene naplate za povraćaj neosnovano naplaćivane “naknade za vođenje matične evidencije”, a nekadašnjoj ombudsmanki se javio veliki broj građana koji su bili uznemireni zbog mogućih finansijskih posledica sudskog postupka. U svojoj preporuci ovom preduzeću ona je jasno apelovala da se javno kaže koji je rok za zaključenje sporazuma, kako će se izvršiti povraćaj onima koji ne zaključe sporazume, a uredno su plaćali tu naknadu od 2014. do 2020. godine.\nSigurno da joj se zamerilo i to što se nije libila da ukaže da mediji u pandemiji uskraćuju pravo građanima na drugačije mišljenje i da je svakodnevno plasiranje traumatičnih vesti dovelo do izazivanja anksioznosti i panike kod ljudi. Suprotstavila se tome što se plasira samo mišljenje nekolicine stručnjaka koji su zastupljeni u svim medijima dok su drugi po automatizmu proglašeni šarlatanima i teoretičarima zavere. Praktično drugo mišljenje je zabranjeno da se čuje dok novinski naslovi “nema dovoljno kovčega”, “mrtvi po ulicama..”, “zabetonirana pluća” itd izazivaju psihološki teror. Zalagala se da se iznese svo obilje informacija od strane stručnjaka, zvanični provereni podaci i statistike i da građani imaju pravo da čuju više različitih mišljenja. U zemlji jednoumlja i ovo je izgleda zabranjeno. Ona je tada prošla kroz medijski linč jer je predstavljena kao antivakserka, samo zato što je tražila da se čuje i drugo mišljenje bez ulaska u lični stav svakog pojedinca o imunizaciji. Pozvala se i na Zakon o zabrani diskriminacije i navela da bi uvođenje kovid propusnica onim građanima koji su vakcinisani ujedno predstavljalo diskriminaciju onih koji nisu. Upravo tako, imunizacija nije na državnom nivou uvedena kao obavezna i svačije pravo izbora treba poštovati.\nMožda je zasmetala i što se oglasila povodom izbora za Savete mesnih zajednica gde je navela da su to mikro sredine koje vredni meštani treba da uređuju i da joj stalno stižu pritužbe kako se problemi ponavljaju u mesnim zajednicama, a da su u pitanju problemi koji su lako rešivi ukoliko su ljudi koji sede u mesnoj zajednici posvećeni svom naselju i radu. Naravno da je napravila problem što nije javno lobirala da savete mesnih zajednica čine isključivo pripadnici vladajuće stranke koji rade po njihovoj direktivi, u praksi ništa.\nDanas iznošenje istine u funkciji zaštitnika građana očigledno ima debelu cenu. Vesna Stojadinović je pred penziju ostala bez posla jer se nije libila da ukaže na bezakonje već je savesno obavljala svoju funkciju. Bivšeg gradonačelnika Radomira Nikolića ne možemo da vidimo, ali su njegovi pipci i dalje tu i imaju uticaj na sadašnjeg gradonačelnika. Ovim postupkom dokazali su da su spremni na sve kako bi zaštitili svoje rodbinske veze koje su duboko ukorenjene kroz svako preduzeće, ustanovu i instituciju ovog grada”, novodi se u saopštenju.\nPrethodni članakNovi Bubanj – Novi centar Kragujevca: Moderan kompleks na 49.000 kvadrata\nSledeći članakNovogodišnje muzičko-poetsko veče u Knjaževsko srpskom teatru


Merenje Trenutne Temperature | Trenutna Temperatura\nMerenje Trenutne Temperature\nKako se preuzimaju vrednosti, trenutne temperature i prognoza vremena ?\nVrednosti prikazane na ovom sajtu, trenutne temperature i prognoza vremena automatski se preuzimaju putem freemeteo, zatim openweather i putem nekih Widget-a, gde izvor informacija jeste WeatherBug. Svakog meseca više od 32 miliona ljudi širom sveta preuzima informacije o vremenu putem popularnog WeatherBug sajta i njegove desktop aplikacije. On se nalazi u Top 10 sajtova na internetu koji pružaju ovakve podatke i informacije. Takođe za mnoge lokacije podaci se preuzimaju i sa Accu Weather putem plugin-a. Pored svega ovde pomenutog web lokacija trenutnatemperatura.com ne preuzima bilo kakvu odgovornost za tačnost prikazanih informacija, vezanih za temperature i prognozu vremena.\nŽelimo da Vas obavestimo, a ujedno i posavetujemo da temperature i prognoze, ali i sve informacije ovog tipa uzimate sa rezervom, bilo da su prikazani u teksutalnom obliku, u formi widgeta ili automatskog preuzimaja putem plug-ina, jer uvek postoje mogućnosti za određena odstupanja od stvarnih vrednosti. → Uslovi koriščenja\nOVO SIGURNO NISTE ZNALI O TEMPERATURI – NAUKA JAVLJA !\nA sada smo na ovoj strani priredili nešto vrlo zanimljivo za naše verne posetioce! Ovo do sada sigurno niste znali, a tiče se temperature, zato obavezno pogledajte ovaj video. Ukoliko razumete engleski shvatićete šta ovaj mudri čovek poručuje. Samo kliknite i uživajte u neverovatnim saznanjima koja se tiču temperature.\nkako vreme utiče na ljude širom sveta\nnajlepše plaže i gadovi na svetu\ntoplotni udar kako nastaje\nskidanje temperature kod dece i odraslih


Izveštaj sa koncerta 19.09.2013.\nAktivnosti Izveštaji sa manifestacija Izveštaj sa koncerta 19.09.2013.\nKoncert INFINITY QUINTET\nNakon letnje pauze, Srpski kulturni forum je početak jesenje sezone najavio na najbolji moguci način. U magičnom ambijentu i izvanrednoj atmosferi, bečkoj publici se sinoc predstavio kamerni gudački sastav pod imenom Infinity Quintet iz Beograda. I ovoga puta je sala Klaviergalerie bila premala za sve one koji su želeli da na delu vide prošlogodinje finaliste takmičenja "Ja imam talenat".\nDva mladića Vladimir Uratarević (violina), Ivan Simeunović (violina), i tri dame, Ivana Mandić (violina), Ana Jovanović (viola) i Nevena Konjević (violončelo) su svojim šarenolikim repertoarom, neverovatnom energijom i originalnim aranžmanima nekih starih hitova, sve prisutne uverili u činjenicu da talenta imaju i na pretek.\nPored izvodjena klasičnih dela, poznatih hitova filmske muzike, i koketiranja sa jazz-om i blues-om u prvom delu programa, ovaj neobičan sastav "klasičara" je u nastavku programa pobrao ovacije publike upravo delima kojima su oni sami dali licni pečat.\nIzvođenjem hitova Scorpions-a, Iron Maiden-a, Gary Moore-a, Guns 'N' Roses-a i drugih, petoro mladih umetnika pokazalo je da i neuobičajene interepretacije kombinovane sa energijom na bini pronalaze put do publike.\nTakođe treba istaći da se ovaj sastav i po samoj formi razlikuje od ostalih gudačkih kvinteta. Naime, umesto kontrabasa i kvarteta, sačinjen je od tri violine, viole i violončela, što ga pored egzotičnog zvuka koji proizvodi, čini i jedinim te vrste u Srbiji, a verovatno i šire.\nKao i nebrojeno puta do sada, i na ovoj manifestaciji pod okriljem Sprskog kulturnog foruma, okupio se veliki broj predstavnika srpskih i austrijskih institucija, dragih prijatelja i saradnika. Publici se na početku programa obratio predsednik udruženja Dragan Mišković, kao i gđa Anica Matzka-Dojder ispred Socijaldemokratske partije Austrije i Mag. Nedeljko Savić, kandidat za poslanika u austrijskom parlamentu.